Nastavljena Liga šampiona, važna pobeda Marselja, Jug i Olimpijakos podelili bodove - Vaterpolo vesti\nPočetna » Evrokupovi » Nastavljena Liga šampiona, važna pobeda Marselja, Jug i Olimpijakos podelili bodove\nNastavljena Liga šampiona, važna pobeda Marselja, Jug i Olimpijakos podelili bodove\n(Foto: Philippe Fretault)\nOd ponedeljka do četvrtka u Budimpešti i Rimu igraju se novi, poslednji turniri grupne faze Lige šampiona.\nU prvoj utakmicu u Rimu, Pro Reko je sa sigurnih 10:7 porazio Špandau i tako došao do osme pobede i zadržao je prvo mesto u grupi. U derbiju kola Jug i Olimpijakos su odigrali nerešeno 11:11, dok je do važne pobede, u borbi za plasman na finalni turnir, stigao francuski Marselj, koji je sa 10:7 bio bolji od Ortiđe.\nŠpandau je bio dostojan rival Pro Reku, iako je na poluvremenu gubio sa 6:4. Tim iz Berlina je uspeo da stigne do 7:7, početkom poslednjeg kvartala, ali je usledila mini serija Reka od 3:0, za konačnih 10:7. Golove za Reko, koji slovi za jednog od glavnih favorita kada je reč o osvajanju evropskog trona, postigli su: Dušan Mandić i Nikolo Figari po dva, Aleksandar Ivović, Stefano Lungo, Nikša Dobud, Tomas Halok i Aron Janger po jedan. Golove za Špandau postigli su Nikola Dedović i Janek Čiru po dva, Mateo Ćuk, Dmitri Holod i Lukas Gilen po jedan.\nPlasman na finalni turnir obezbedili su Pro Reko, Jug i Olimpijakos, dok se za poslednje mesto na fajnal-ejtu bore Marselj i Špandau. Francuzi trenutno imaju 10 bodova, Špandau pet, a Ortiđa svega tri. Meč odluke u utorak igraju Marselj i Špandau, pošto bi Nemci eventualnom pobedom prišli Marselju na dva boda, a u poslednjem kolu bi lako mogli da pobede Ortiđu, dok će protivnik Marselja biti Olimpijakos.\nGrupa A – Osmo kolo\nŠpandau 04 – Pro Reko 7:10 (2:2, 2:4, 2:1, 1:3)\nOznakeVaterpolo Liga šampiona 2020/2021\nDušan Mandić je MVP: Mnogo sam želeo ovu titulu sa Pro Rekom, srce mi je puno! (VIDEO)\nPro Reko je novi šampion Evrope!\nBreša ubedljivo do bronze u Ligi šampiona


sistem - Blitz RS - Vesti\nWindows 11 udvostručio broj instalacija na računarima\n1. februara 2022.\tNema komentara\nAdDuplex je ažurirao svoj izveštaj koji beleži statistiku prihvaćenosti Windows 11 operativnog sistema. Prema navodima analitičke kompanije, Windows 11 je instaliran na 16,1% računara, koji su koristili Windows 10 ili stižu sa preinstaliranim Windows 11 softverom. AdDuplex nije objavio novi…\n22. januara 2022.\tNema komentara\nMicrosoft radi na tome da omogući korisnicima da kucaju sadržaj pomoću glasa – znak po znak. Windows i macOS već omogućavaju korisnicima da sadržaj unose/kucaju pomoću glasa. Radi se o „speech-to-text“ funkciji, gde se umesto kucanja po tastaturi jednostavno izgovori…\n21. januara 2022.\tNema komentara\nIzgleda da je Microsoft odlučio da svoj Widgets panel, koji je dugo bio zapostavljen, i načini ga korisnijim. Widgets panel je funkcija, koja je predstavljena u Windowsu 11, a može da pruži detalje o vestima, vremenu, saobraćaju i drugim elementima, a sve…\n19. januara 2022.\tNema komentara\nKompanija je objavila zakrpu za zakrpu koja je pokvarila deo Windowsa, kao i ispravke problema koji su prouzrokovali restartovanje servera i gašenje VPN-ova. Microsoft je prošle nedelje objavio zakrpe, koje su prouzrokovale brojne probleme za administratore. Ovo uključuje probleme sa Hyper-V…\nBrnabić s Kovačevskim na otvaranju samita „Makedonija 2025“\n21. maja 2022.\tNema komentara\n20. maja 2022.\tNema komentara


Žestoko zastrašivanje Pjongjanga: 20.000 Amerikanaca na Pacifiku — čeka se da Kim odgovori - 11.11.2017, Sputnik Srbija\nŽestoko zastrašivanje Pjongjanga: 20.000 Amerikanaca na Pacifiku — čeka se da Kim odgovori\nSeverna Koreja uvek reaguje, jer je to jedini argument koji mogu da koriste. Oni ne mogu da ponude platformu za pregovore osim poruke — imamo silu i dovoljno... 11.11.2017, Sputnik Srbija\nSeverna Koreja uvek reaguje, jer je to jedini argument koji mogu da koriste. Oni ne mogu da ponude platformu za pregovore osim poruke — imamo silu i dovoljno smo ludi da možemo da je upotrebimo, kaže za Sputnjik Aleksandar Radić.\nBela kuća i Pentagon počeli su operaciju zastrašivanja Severne Koreje. U teritorijalnim vodama Južne Koreje četiri dana trajaće manevri u kojima će učestvovati tri američka nosača aviona sa svim pratećim ratnim brodovima, kao i južnokorejska ratna mornarica.\nAmerikanci će na ovim manevrima, prvi put u poslednjih godina, imati oko 20.000 vojnika i stotine aviona i helikoptera, a „usavršavaće“ se protivvazdušna odbrana, sa odbrambenim dejstvima palubne avijacije. Južna Koreja je u vežbe uključila svoja dva razarača opremljena američkim protivraketnim sistemima „Aegis“, kao i četiri fregate.\nZanimljivo je da su vojni manevri na severnokorejskim vratima usledili svega nekoliko dana pošto je Tramp pozvao severnokorejskog lidera Kim Džong Una za pregovarački sto, i da koincidiraju sa „pacifičkom turnejom“ američkog predsednika.\nOvaj potez Vašingtona vojni analitičar Aleksandar Radić vidi kao demonstraciju moći SAD i poruku upućenu Pjongjangu.\n7 Novembar 2017, 11:21\n„To je prirodan postupak koji se primenjuje u spoljnoj politici i oružane snage, na kraju krajeva, tome i služe. Ima situacija koje rešavate drugom silom, ali očigledno je da je procenjeno da bi u vreme pacifičke turneje predsednika Trampa bilo jako dobro pokazati da on ne preti samo preko mikrofona i pred novinarima, već da ima i argumente sile kojima može da pokaže da su njegovi tvrdi stavovi prema Severnoj Koreji verodostojni. To je neka vrsta ekvivalenta zapravo na postupke severnokorejskog režima koji svaki čas ispale reketu, a zatim izvedu probu nuklearne bojeve glave, što naravno ostavlja jako snažan utisak na javno mnjenje na svetskom nivou. A koliko god da su sa američke strane stizali tvrdi stavovi, oni dosad nisu bili utemeljeni na nekoj konkretnoj pretnji“, objašnjava Radić.\n© REUTERS / Stephen W. Rowe/U.S. NavyAmerička mornarica\nKako kaže, Vašington sada mora da učini neki potez kojim bi pokazao da je spreman da protiv severnokorejskog režima primeni i silu.\n„Iako ovde očigledno nije reč o najavi upotrebe sile u ovom momentu, sama demonstracija sile jeste neko kompromisno rešenje između političkih fraza i medijskih nastupa sa jedne, i realnog rata sa druge strane. Ove vežbe su upravo to, prikaz američke vojne moći usmeren prema Severnoj Koreji, ali i prema Kini i svima drugima u regionu u kojem će se, kako pokazuju relevantne procene budućih kretanja, odvijati glavni tokovi koji će definisati dalja dešavanja u ljudskoj civilizaciji“, napominje Radić.\n9 Novembar 2017, 07:33\nNa pitanje mogu li ove vežbe isprovocirati Kinu, s obzirom na ugovore vredne više stotina milijardi koje su sklopili Vašington i Peking, Radić kaže da je novac — novac.\n„On mora da se pravi i naravno da će tamo gde postoje zajednički interesi američkog i kineskog biznisa te dve sile da se dogovore šta činiti. Međutim, jasno je da će Amerikanci i sada, ali i ubuduće, kao glavnu spoljnopolitičku igru imati suzbijanje kineskog uticaja u regionu. Iako Amerikanci uvažavaju ulogu moderne Kine, sa druge strane između njih i Kineza vlada gotovo hladnoratovski manir u nadmetanju za uticaj u regionu. Kinezi takođe vrlo često održavaju vežbe, grade flotu otvorenog mora, ozbiljno ulažu u gradnju vazduhoplovnih i pomorskih baza, i vrlo često sa svojim brodovima ulaze na teritoriju za koju druge zemlje tvrde da su njihove. Sa druge strane, Amerikanci štiteći interese tih drugih zemalja štite svoje interese u tom regionu i uzvraćaju istom merom. Sada je gotovo postalo svakodnevica to igranje sa demonstracijama sile na Pacifiku. Bilo je više primera presretanja aviona i brodova u kojima je svaka strana, i kineska i američka, tvrdila da je ona u pravu. A zapravo i jedni i drugi opipavaju puls one druge strane“, ocenjuje Radić.\nPrvi i poslednji argument Severne Koreje\nNaš sagovornik smatra da američke vežbe neće ostati bez kakvog-takvog odgovora severnokorejskog režima.\n11 Novembar 2017, 15:43\n„Severna Koreja uvek reaguje, jer je to jedini argument koji mogu da koriste. Oni ne mogu da ponude platformu za pregovore osim poruke — imamo silu i dovoljno smo ludi da je upotrebimo. Međutim, Pjongjang sigurno neće započeti rat u ovom trenutku. Oni pokušavaju da se izbore za neke svoje interese, za preživljavanje, a ne da nametnu projekciju svoje moći nekom drugom. Severnokorejski režim je na stranputici, oni su otišli daleko od standarda savremene civilizacije i imaju problem kako da održe taj sistem. Pjonogjang je zbog toga sada u ozbiljnoj krizi — šta dalje, na koji način održavati ekonomiju zemlje, a mislim i da je ljudima koji su na vlasti stalo do toga da tamo ostanu. Pored toga, postali su epicentar jedne krupne igre koja će definisati globalnu budućnost, a to su odnosi između Amerikanaca, Kineza, drugih zemalja regiona poput Japana, koji opet ima svoje ozbiljne potencijale i ambicije. Sada je režim u Pjongjangu doslovce pritisnut činjenicom da su svima u okruženju sredstvo za političko nadmetanje mnogo većeg nivoa, nego što zapravo Severna Koreja sa svojim resursima predstavlja“, primećuje Radić.\nPrema njegovim rečima, ne treba zanemariti da je stvorena slika u javnom mnjenju, pa i među ljudima koji su stručno zainteresovani za te teme, da je severnokorejski režim na ivici između racionalnosti i nekih poteza koji bi možda bili politički put bez povratka.\n„Nažalost, istorija sveta pokazuje da ratovi nekada počinju elementima koji nisu predvidljivi — naprosto izgubite kontrolu i to je zato jako opasno jer Pjongjang ima mnogo problema. Pitanje je šta zaista njihova vojska ima i kakvo je stanje u njihovim redovima. Očigledno je da je sve što imaju minorno u odnosu na američku tehnološku i brojčanu superiornost, pa ispaljivanje raketa na velike udaljenosti ili neka nova nuklearna proba stvaraju Pjongjangu jedino uporište za pregovore. To je jedino što mogu da kažu — imamo nuklearno oružje i možemo da dejstvujemo i po Južnoj Koreji i po Japanu, a trudićemo se da dođemo i do Amerike. To je zapravo prvi i poslednji argument koji u ovom trenutku Severna Koreja može da stavi za pregovarački sto“, zaključuje Radić za Sputnjik.


Južna Koreja uzvraća na pretnje\nJužnokorejska predsednica Park Geun-hje govori povodom treće godišnjice potapanja južnokorejskog ratnog broda Čeonan, za koje je osumnjičena Severna Koreja\nJužnokorejska predsednica Park Geun-hje pozvala oružane snage svoje zemlje da snažno reaguju na oružane provokacije Severne Koreje\nJužnokorejska predsednica Park Geun-hje dala je do sada najoštriju izjavu u sve žešćem ratu rečima sa Severnom Korejom.\nTokom današnjeg sastanka sa funkcionerima ministarstva odbrane predsednica Park im je navodno naredila da odmah snažno reaguju na bilo kakvu provokaciju Severne Koreje, bez obzira na moguće političke posledice.\nProteklih nekoliko nedelja Severna Koreja pojačava zategnutost na Korejskom poluostrvu neprestanim pretnjama ratom sa Južnom Korejom i Sjedinjenim Državama zbog njihovih zajedničkih vojnih vežbi kao i zbog novih sankcija Ujedinjenih nacija, uvedenih posle treće severnokorejske nuklearne probe.\nNije poznato kakav će uticaj izjava predsednice Park imati na američke oružane snage, koje su ranije ovog meseca potpisale sporazum o proširenju uloge američkih vojnika u zaštiti Južne Koreje od severnokorejskih provokacija.\nPrema takozvanom Kombinovanom planu za uzvraćanje na provokacije, američke snage moći će da pomažu južnokorejskim vojnicima u uzvraćanju na bilo kakav vojni napad Severne Koreje.\nRanije, južnokorejske snage bile su odgovorne za bilo kakvu akciju protiv Severne Koreje dok su američke snage mogle da se umešaju samo u slučaju izbijanja opšteg rata.


Bečejski mozaik 31 maj 2019\nPripremu terena za malu marinu uslovljava vodostaj Tise (strana 2)\nLidl odredio epicentar radova (strana 3)\nZődi Anna útirajza (6. oldal)\nFudbaleri Bečeja uhvatili zalet (strana 11)\nŠest medalja Nataše Kekić (strana 11)\nVaterpolisti Bečeja još uvek imaju šansu da se domognu doigravanja za viši rang takmičenja. Neophodno je da u preostale dve utakmice savladaju svoje rivale. Obe utakmice igraju pred svojim navijačima. Prvu sutra sa početkom u 20 časova protiv ekipe Banjice, a drugu sledeće subote u isto vreme, a protivnik je Taš koji je direktan konkurent. Drugi pretendent je ekipa Beograda koju su Bečejci minulog vikenda savladali, a u subotu će odmeriti snage upravo sa ekipom Taša, tako da neke dileme mogu biti razrešene već ovog vikenda.\nOpširnije na strani 11\nOvogodišnje priznanje dr Žarki Svirčev (Institut za književnost i umetnost, Beograd) za knjigu „Avangardistkinje – Ogledi o srpskoj (ženskoj) avangardnoj književnosti“ (2018) uručeno je na svečanosti 28. februara u Beogradu.\nOpširnije na strani 7\nDanas je 8. mart, Međunarodni dan žena, koji bi trebalo da se obeležava u znak sećanja na demonstracije američkih radnica u Čikagu 1909. godine i marš više od 15.000 žena u Njujorku koje su tražile kraće radno vreme, bolje plate i pravo glasa.\nU Srbiji se danas žene daruju cvećem, jeftinim ili skupim poklonima, zavisno od materijalnog položaja muškaraca.\nRekonstrukcija dela ulice Miloša Crnjanskog, prema najavama, biće započeta krajem marta, ali rekonstrukcija vodovodne mreže radi se od ponedeljka, 4. marta.


„Zdravo Dvadesete“ - nova platforma namenjena studentima u Srbiji - Dvadesete\n„Zdravo Dvadesete“ - nova platforma namenjena studentima u Srbiji\nKompanija Galenika a.d. je zvanično pokrenula on-line platformu „ZDRAVO DVADESETE“ namenjenu edukaciji mladih o zdravim životnim navikama za jačanje i održavanje mentalnog i fizičkog zdravlja. Platforma predstavlja strateški važan, dugoročan projekat društvene odgovornosti na nacionalnom nivou, namenjen informisanju mladih i studenata širom Srbije o važnosti prevencije uz savete eminentnih medicinskih stručnjaka. Osnovni cilj projekta je podizanje svesti o značaju prevencije hroničnih oboljenja i kroz uspostavljanje kredibilnog izvora informacija i plasman savremenih zdravstvenih saveta, a sve kroz sadržaj oblikovan u skladu sa potrebama mladih.\nU saradnji sa partnerima, medicinskim stručnjacima iz različitih oblasti kompanija Galenika je u okviru ovog projekta kreirala i sveobuhvatan eVodič o principima zdravog života: „Kako da pronađete ravnotežu i održite zdravlje“. Sadržaj eVodiča obuhvata kvalitetan i proveren edukativni sadržaj podeljen na sedam poglavlja\nPlatforma obuhvata najvažnije oblasti i u okviru njih savete i preporuke kako primeniti zdrave životne navike i poboljšati kvalitet života. Saznajte više na linku.


Više od 500.000 tona različitih proizvoda "Alumine" plasirano na svjetsкo tržište - Zvornicki.ba\nViše od 500.000 tona različitih proizvoda “Alumine” plasirano na svjetsкo tržište\nКompanija „Alumina“ iz Zvornika u 2019. godini izvezla je na svjetsko tržište više od 500.000 tona različitih proizvoda, što je uz odgovarajuće uspostavljene cjenovne paritete, dovelo do ostvarenja najboljeg poslovnog rezultat od otvaranja stečaja u matičnom preduzeću, Fabrici glinice „Birač“, rekao je pomoćnik direktora za strategiju, razvoj i tržište ovog kolektiva Radislav Filipović.\nFilipović je istakao da je u toku prošle godine „Alumina“ ostvarila zaista impozantne rezultate u pogledu plasmana proizvoda, kako po obimu, tako i po strukturi plasiranih proizvoda.\nPrema njegovim riječima, ono po čemu je „Alumina“ prepoznatljiva jesu glinica i hidrat veoma dobrog kvaliteta, sa niskim sadržajem sode i visokim procentom bjeline.\nIstičući da su zakoni tržišta nemilosrdni, Filipović je naglasio da samo oni koji blagovremeno mogu da se prilagode promjenama mogu da opstanu u biznisu.\n„A da bi opstali u ovom biznisu, morate biti pouzdan dobavljač, odnosno poslovni partner i u pogledu kvaliteta proizvoda i u pogledu kvaliteta pružanja usluga – da roba uvijek bude na vrijeme isporučena, da je u kvalitetnom pakovanju, da proizvod bude bez neželjenih primjesa, da postoji konstantnost u kvalitetu pruženih informacija i slično“, rekao je Filipović.\nOn je dodao da od kupaca stižu sugestije da su proizvodi „Alumine“ odličnog kvaliteta, ali da su drugi proizvođači jeftiniji, zbog čega ne uzimaju veću količinu od ovog kolektiva.\nFilipović je rekao da je zvornička fabrika u oblasti zeolita postigla vrhunski kvalitet koji se primjenjuje u raznim oblastima.\n„Кvalitet našeg finoprecipitiranog hidrata je dostigao kvalitet vodećih svjetskih proizvođača, ali smo još relativno novi na tržištu pa kupcima treba vremena da steknu povjerenje u nas kao pouzdanog dobavljača kako bi mogli kupovati veće količine“, rekao je Filipović.\nOcijenivši da je „Alumina“ dostigla i zavidan nivo kvaliteta i u oblasti suvih i mljevenih hidrata, Filipović je rekao da se, osim stalnih, u kontinuitetu pridobijaju i novi kupci.\nFilipović je naglasio da trenutni proizvodni portfolio u potpunosti može da bude garancija opstanka fabrike kao takmaca na svjetskom tržištu.\n„To najbolje dokazuje da smo uspjeli uspostaviti normalan kapacitet bez tržišta glinice za proizvodnju aluminijuma što je nekada bilo potpuno nezamislivo“, rekao je Filipović.\nOn je dodao da će se u narednom periodu u fabrici svakako raditi na proširenju proizvodnog programa, naročito u oblasti „speciality“proizvoda.\nGovoreći o poslovnim očekivanjima u ovoj godini, Filipović je rekao da je za očekivati da će 2020-ta biti jedna od najtežih godina u sferi biznisa kojoj pripada zvornička fabrika.\n„Prema trenutnoj situaciji na svjetskom tržištu glinice i hidrata, da nismo tokom prethodnih godina napravili značajan poslovni zaokret u smislu promjene proizvodnog programa i oblasti primjene vlastitih proizvoda, mogli bi slobodno zatvoriti fabriku“, pojasnio je Filipović.\nFilipović je ovo potkrijepio činjenicom da u planu prodaje za 2020. godinu nema ni jedna tona metalurške glinice namijenjene za proizvodnju aluminijuma, dok je u 2012. godini više od 85 odsto od ukupne prodaje bila metalurška glinica.\nPomoćnik direktora za strategiju, razvoj i tržište „Alumine“ rekao je da je upravo zbog niske cijene glinice „Alumina“ odustala od tog ranijeg koncepta.\n„Niska cijena glinice i velika ponuda na tržištu, uslovila je da svi proizvođači daju značajnu pažnju proizvodnji i ponudi hidrata na tržište, umjesto glinice, što je dovelo do velike ponude hidrata na tržištu, a samim tim i do značajnog pada cijena ovog proizvoda“, istakao je Filipović.\nFilipović je rekao da, uzimajući u obzir da se radi u oba slučaja o komoditi proizvodima /proizvodi sa niskom cijenom i niskom maržom/, fabrički visoki logistički troškovi će još više ograničiti ponudu na udaljenim desinacijama.\nOn je pojasnio da su lošim uslovima na tržištu doprijnijele i neke fabrike u istoj branši iz Irske i Brazila koje nude svoje proizvde na svim tržištima na kojima je prisutna i „Alumina“ po veoma niskim cijenama.\n„Da sve ne bi izgedalo bez šansi da ovu godinu ne završimo kao uspješnu, moram istaći da smo u prethodnom periodu marljivo radili kako ne bi sebi dozvolili da zavisimo isključivo od uslova na svjetskom tržištu jedne vrste proizvoda ili jedne oblasti primjene naših proizvoda“, rekao je Filipović.\nPrema njegovim riječima, proširenjem proivodnog programa, a naročito proširenjem polja primjene proizvoda, „Alumina“ je omogućila sebi poziciju da može da ostvari zadovoljavajući kapacitet i poslovni rezultat čak i u situacijamam kada je ovako niska cijena metalurške glinice i vlažnog hidrata, kao što je to bio slučaj krajem prethodne godine.\nFilipović je pojasnio da će se povećanjem obima prodaje finoprecipitiranih, kao i suvih i mljevanih hidrata, te povećanjem obima prodaje glinice u drugim oblastima primjene kao što su keramika, vatrostalni materijali, korunda i abraziva, cementne i industrije stakla i staklenih vlakana, uspjeti da se kompenzuje gubitak tržišta metalurške glinice i vlažnog hidrata, a samim tim i povoljan poslovni uspjeh.


Šef „Glasa Amerike“ na ruskom spisku sankcija - 13.07.2016, Sputnik Srbija\nŠef „Glasa Amerike“ na ruskom spisku sankcija\nPredsednik kompanije koja pravi emisije za inostranstvo „En-Bi-Si univezal“ Džefri Šel vraćen je sa aerodroma u Moskvi, jer se nalazi na „stop-listi“ koju je... 13.07.2016, Sputnik Srbija\node ”glas” u propas' !\nPredsednik kompanije koja pravi emisije za inostranstvo „En-Bi-Si univezal“ Džefri Šel vraćen je sa aerodroma u Moskvi, jer se nalazi na „stop-listi“ koju je ruska strana proširila kao odgovor na uvođenje viznih ograničenja ruskim građanima, navodi se u saopštenju objavljenom na sajtu Ministarstva inostranih poslova Rusije.\n„(Džefri) Šel je se odnedavno nalazi na stop-listi koju ruska strana, kako je više puta saopštavala, proširuje kao odgovor na američko uvođenje viznih ograničenja protiv ruskih građana, zbog izmišljenih razloga“, objasnili su u MIP-u Rusije.\nU resoru su podsetili da su sankcije uvek recipročni instrument.\n„Ako u Vašingtonu i mogu da izraze nezadovoljstvo nekim povodom, to samo zbog posledica sopstvene agresije i kratkovide politike“, naglasili su u Ministarstvu inostranih poslova.\nAmerikanac je juče stigao na jedan od moskovskih aerodroma, ali je morao da se premesti u drugi avion i vrati se u SAD.


Povrće protiv alergija - Zdrava Hrana\nJedno nedavno istraživanje klinike Džon Hopkins pokazalo je da folna kiselina (vitamin B9) koja može da se nađe u zelenom lisnatom povrću (kelj, karfiol, brokoli), pasulju i orasima, može da pomogne u suzbijanju alergijskih reakcija i ublažavanju simptoma astme.\nIstraživači su proučili medicinske evidencije o više od 8000 ljudi od dve do 85 godina.\nPosmatrali su uticaj nivoa folne kiseline na respiratorne i alergijske simptome i na pojedina antitela i imunitet. Utvrđeno je da su osobe sa višim nivoom folne kiseline imale manje IgE antitela, manje prijavljenih alergija i napada astme.\nNaučnici su u svom istraživanju utvrdili i vezu između nivoa folne kiseline i upalnih bolesti, kao i srčanih oboljenja.\nUkratko – zeleno lisnato povrće, pasulj i orasi kao stalni element ishrane mogu značajno da doprinesu vašem zdravlju.


utorak, 26. april 2016. 18:00h\nTema 18. Ženskog dana je: Komunikacija i timski rad, od 18 do 21 sat\nVoditeljka radionice biće Marijana Jović.\nMarijana Jović iz Tomaševca je aktivistkinja Ženske mirovne grupe Pančevo, pohađala je Ženske studije nakon kojih je sa još dve koleginice pokrenula Ženski dan u Pančevu, 8. marta 2014. godine.\nUčestvovala je na različitim domaćim i međunarodnim obukama, treninzima, seminarima i konferencijama na teme rada sa decom i mladima, razvijanja uslova u lokalnoj zajednici, nenasilnog rešavanja konflikata, medijacije…\nTema 18. Ženskog dana je: Komunikacija i timski rad.\nŽenski dan u Dolovu ima za cilj da ženama iz udruženja “Dolovke” i ostalim učesnicama Ženskog dana predstavi koncept Ženskog dana i upozna ih sa prilikama za njihov dalji razvoj koji mogu da ostvare kroz različito aktivističko delovanje. Takođe, imaće priliku da uz zanimljive i kreativne vežbe jačaju svoje komunikacjske veštine i doprinose i osnaže se za kvalitetniji timski rad u okviru svojih udruženja.\nDatum: utorak, 26. april 2016.\nMesto: Udruženje žena Dolovke, Kralja Petra I broj 36, Dolovo


Dragan Sikimić: Potrebno je da celo društvo doprinese borbi protiv korupcije | Novinska agencija Beta\nDRUšTVO | 11.12.2018 16:15 > 11.12 17:09\n"U borbi protiv korupcije putem prevencije je potreban konsenzus, potrebno je da celo društvo doprinese borbi. Računam na gradjane, organizacije civilnog društva i medije", izjavio je Sikimić.\nOn je za agenciju Beta izjavio da prevencija "daje sporije ali dugoročne rezultate" i da Agencija radi na novoj Strategiji koja će poboljšati odnos sa gradjanima i organizacijama i komunikaciju sa medijima.\nSikimić je ovom prilikom najavio medjunarodnu konferenciju o prevenciji, kojom će obeležiti i 9. decembar odnosno Medjunarodni dan borbe protiv korupcije i koju će zajedno organizovati Agencija sa misijom OEBS-a u Srbiji i ambasadom Italije u Srbiji.\nNa konferenciji će govoriti i predsednik Grupe država protiv korupcije Saveta Evrope (GRECO) Marin Mrčela.\n"To je medjunarodna konferencija posvećena prevenciji odnosno primeni mehanizama prevencije. Očekujemo veliki broj visokih predstavnika agencija i tela za borbu protiv korupcije", rekao je Sikimić.\nOn je istakao će se konferencija usmeriti na razmenu iskustva i praksi koja se primenjuju u različitim evropskim zemljama i da će na taj način "učiti jedni od drugih".\n"Značajan nam je rad u GRECO-u, prošle nedelje smo bili na redovnoj sednici Grupe, gde smo podneli izveštaj koji će biti razmatran u martu naredne godine, gde će kao jedan od govornika biti predsedavajući GRECO-a Mrčela", rekao je Sikimić i ocenio to kao "podstrek ispunjavanju preporuka GRECO-a".\nNa konferenciji će biti izloženi i dečiji crteže na temu "Stop korupciji" koju je organizovala ambasada SAD u Srbiji, a Agencija će takodje deliti i promotivni materijal nedavno pokrenute kampanje "LAP za jači integritet" koja se odnosi na lokalne antikorupcijske planove.\nAgencija će sledeće godine duplirati broj zaposlenih\nDirektor Agencije za borbu protiv korupcije Dragan Sikimić je izjavio danas agenciji Beta da očekuje još efikasniji rad Agencije sledeće godine, zato što će ona imati veća novčana sredstva i veći broj zaposlenih.\n"U narednoj godini, Agencija će imati veća budžetska sredstva za rad, imamo i novi pravilnik o sistematizaciji koji će omogućiti dupliranje ljudskih kapaciteta", kazao je on.\nSikimić je rekao da postoje velike šanse da Agencija, pored tih sredstava, dobije i novu zgradu.\nU Ageniciji smatraju da će ovom sistematizacijom ojačati kapaciteti Agencije i da je to uskladjeno sa ključnim preporukama iz izveštaja Evropske komisije o napretku Srbije i Grupe država protiv korupcije Saveta Evrope (GRECO).\nPravilnik o sistematizaciji radnih mesta u Agenciji za borbu protiv korupcije doneta je 27. novembra ove godine na sednici Odbora za pravosudje, državnu upravu i lokalnu samoupravu.\nDirektor Sikimić izabran je za jednog od dva potpredsednika Mreže institucija za prevenciju korupcije, kojom predsedava Nacionalna agencija za borbu protiv korupcije Republike Italije, a drugi potpredsednik je Agencija za borbu protiv korupcije Republike Francuske.\n"U oktobru ove godine osnovana je nova Mreža agencija i tela za borbu protiv korupcije odnosno prevenciju gde imam čast da istaknem da je Srbija jedan od dva potpredsednika. To je izuzetno značajan rezultat i Agencije i Republike Srbije", kazao je on.


Pripadnik bivše VRS optužen za zločin nad Bošnjacima\nTanjug 24. decembra 2021. 10:44\nSARAJEVO – Tužilac Posebnog odeljenja za ratne zločine Tužilaštva BiH podigao je optužnicu protiv Miodraga Nikačevića (57) zvanog „Zunđa“ i „Nikač“ iz Čajniča, kojom se tereti da je bio učesnik u, kako se navodi, širokom i sistematskom napadu Vojske Republike Srpske, vojnih, paravojnih i policijskih snaga na civilno stanovništvo bošnjačke nacionalnosti na području opštine Foča.\nOptužnica je prosledena Sudu BiH na potvrđivanje.\nNikačević se, prema optužnici, tereti da je, u vremenskom periodu od sredine aprila do kraja septembra 1992., vršio progon, kako se tvrdi, civilnog stanovništva na nacionalnoj i verskoj osnovi, postupajući suprotno odredbama Ženevskih konvencija o zaštiti civilnih lica za vreme rata.\nOptuženi Nikačević se tereti da je učestvovao u prisilnom nestanku dva lica bošnjačke nacionalnosti, među kojima i maloletnog dečaka, nečovečnom postupanju, ubistvu 10 civila i pomaganja u silovanju, kao i nezakonitom zatvaranju i prisilnom preseljenju civila bošnjačke nacionalnosti.\nPrema navodima optužnice, optuženi je vršio progon i na način da je kao komandir specijalne jedinice zv. „Nikačevi“, kao nadređeno lice znao da su njegovi podređeni pripadnici jedinice počinili nečovečna postupanja i ubili zarobljene civile, kao i da nije preduzeo mere da spreči zločine i kazni počinioce.


Shinas: Srbija da napada poglavlje po poglavlje u pregovorima sa EU | EurActiv Serbia\nSrbija kao zemlja kandidat za članstvo u EU treba da radi na ispunjavanju svih zahteva iz svakog od poglavlja u pregovaračkom procesu i ostavlja ih, jedno za drugim, iza sebe, rekao je potpredsednik Evropske komisije za promociju evropskog načina života Margaritis Shinas.\n"Srbija je, ako mene pitate, u kategoriji Lige šampiona u poređenju sa drugim zemljama Zapadnog Balkana. Dakle, to što je kandidat (za EU) zahteva određenu vrstu isporuke", rekao je Shinas na godišnjem sastanku mreže EURACTIV u Briselu.\nPrema njegovim rečima, za Srbiju nije pitanje "širenja diskusije" o tome gde želi da bude ili kako želi da izgleda, već kako da u pregovaračkom procesu sa EU bude u stanju da odgovori na merila, zahteve u svakom od 35 poglavlja.\nPotpredsednik Komisije je rekao da je u pretpristpnom procesu više reč o praktičnom radu na 35 "radnih zadataka" od kojih svaki ima svoje zahteve.\n"To je ono šta Srbija treba da uradi, da 'napada' poglavlje po poglavlje, sredi (stvari), ostavi iza sebe i završi svih 35. To nije slučaj sa Albanijom ili Severnom Makedonijom jer još nisu ni počele (pregovore), iako je trebalo", rekao je Shinas za EURACTIV.rs.\n"To su pitanja o kojima teba da razgovaramo jer se dešavaju. Opseg obavezne vakcinacija raste. Neke članice EU su to uradile, ili 'brutalno' kao Austrija, ili indirektno, poput Italije, Portugalije i Grčke", rekao je Shinas.\nPotpredsednik Evropske komisije takođe je rekao da postoji značajan prostor za širenje obima vakcinacije u članicama EU.\n"Nevakcinisani Evropljani treba da se vakcinišu a vakcinisani da prime 'buster", rekao je Shinas dodajući da je zapanjujuć stav onih koji odbijaju vakcinu i "izmišljaju sve vrste teorija zavere da to opravdaju".


Inzko: Prudski proces u delikatnoj fazi\nVisoki predstavnik i specijalni predstavnik EU Valentin Inzko upozorio je u četvrtak da bh. političari moraju početi raditi na način koji će donijeti konkretan napredak BiH i dovesti je bliže Evropskoj uniji. Incko se u četvrtak sastao sa liderima SNSD-a Miloradom Dodikom i HDZ-a Draganom Čovićem, a na sastanak je odbio doći lider SDA Sulejman Tihić.\n"S obzirom na to da je prudski proces sada u delikatnoj fazi, moraju se istražiti nove mogućnosti kako nastaviti dijalog između tri konstitutivna naroda. Jasno je da je neophodno proširiti osnovu te istražiti nove polazne tačke, što je svakako bila jedna od tema današnjeg razgovora", izjavio je Inzko nakon razgovora s predsjednikom SNSD-a Miloradom Dodikom i predsjednikom HDZ-a Draganom Čovićem.\nVisoki predstavnik je izrazio žaljenje što predsjednik SDA Sulejman Tihić nije prisustvovao sastanku, ali u potpunosti poštuje njegovu odluku, navodi se u saopćenju OHR-a. Inzko također smatra da je potrebno sačuvati dostojanstvo svih učesnika, izrazivši uvjerenje da Tihić razmatra konstruktivne mjere za daljnje djelovanje. Incko ocjenjuje da ne postoji alternativa dijalogu, čak i u najtežim okolnostima.\nNaglašeno je da međunarodna zajednica podržava prudski proces kao inicijativu domaćih organa kojom se stvara forum za politički dijalog u cilju rješavanja važnih političkih pitanja s kojima se BiH suočava.\nU saopćenju OHR-a se podsjeća da su se na sastanku Vijeća za implementaciju mira, održanom u martu, politički lideri obavezali na proširenje prudskog procesa i maksimalno angažiranje na rješavanju preostalih ciljeva neophodnih za zatvaranje OHR-a.\nKako bi olakšao i dao novi zamah prudskom procesu, visoki predstavnik i specijalni predstavnik EU je pozvao prudsku trojku danas na sastanak u Sarajevu. Njegov poziv uslijedio je tek nakon što su ispunjeni određeni preduvjeti. Naglašeno je i da su zaključci Republike Srpske od 14. maja stavljeni van snage, te da je rasprava o njima povučena s dnevnog reda aktuelne sjednice Narodne skupštine RS-a. Nakon što su premijer RS-a Milorad Dodik i predsjednik Srbije 22. juna potvrdili svoju opredijeljenost teritorijalnom integritetu i suverenitetu BiH, visoki predstavnik je pozvao trojicu stranačkih lidera da prisusutvuju sastanku, navodi se u saopćenju OHR-a.\nLider SDA Sulejman Tihić nije prisustvovao sastanku zbog, kako je ranije obrazložio, antidejtonskog djelovanja i posljednjih izjava premijera RS i lidera Saveza nezavisnih socijaldemokrata (SNSD) Milorada Dodika.


Lokalna samouprava Kanjiža se uspešno prijavila sa projektom Hello Kanjiža u kategoriji spoljnih komunikacijskih rešenja i sadržaja.\nRekordnih 149 radova je pristiglo na ovogodišnji konkurs, a na svečanoj dodeli nagrada podeljena je 101 Dijamantska nagrada.\nArpad Pap-Vari, potpredsednik Udruženja za marketing Mađarske: "Osim toga, po prvi put postoji prekogranično naselje, pa se ovim putem posebno zahvaljujemo, Kanjiža je prva koja je ovo započela, a nadamo se da će se sledeće godine prijaviti još prekograničnih podnosilaca zahteva."\nLokalna samouprava Kanjiža se uspešno prijavila sa projektom Hello Kanjiža u kategoriji spoljnih komunikacijskih rešenja i sadržaja. Predsednik opštine Robert Fejstamer je rekao kako žele pokazati da se u Vojvodini može učiniti sve što već decenijama postoji u Mađarskoj. Dodao je da im je mađarska kompanija pomogla u ovom detaljnom, raznolikom i dugotrajnom projektu koji je razvio gradski marketing.\nRobert Fejstamer, predsednik opštine Kanjiža: "U godinu i po dana naši lokalni stručnjaci, lokalni stručni tim, uglavnom vezan uz turizam, učestvovao je u velikom napretku jer su uspeli da kreiraju virtuelni turistički vodič za promociju gradskog marketinga, koji u Mađarskoj postoji već odavno. Naravno, bili su uključeni i naši lokalni ljudi, a ja sam kao predsednik opštine odredio da želim sistem koji će biti dugoročno održiv."\nOva nagrada skreće pažnju na područje gradskog marketinga, moglo se čuti na svečanosti. Takođe je važno da svako može da prati brze promene marketinških trendove - rekao je Ištvan Piškoti, jedan od idejnih tvoraca nagrade, direktor Instituta za marketing i turizam Univerziteta u Miškolcu.\nIštvan Piškoti, predsednik žirija: "Jedno od značenja ovog konkursa je da se skrene pažnja na te tendencije, predstavićemo između ostalog dobra marketinška rešenja, jer su ti konkursi sada delimično obavljeni ovde, delimično su dostupni, tako da možemo učiti jedni od drugih, pa da organizujemo konferencije."\nSvečana dodela nagrada je održana na Samitu Marketinga u Mađarskoj, najvećem događaju u marketinškoj struci.


Forma Ideale namesti svoj zivot - Saznajte sve najnovije vesti dana | Novosti.rs\nNeka vas probudi žuta, a uspava plava boja\nSPAVAĆA soba je mesto gde možda provodimo i najmanje vremena u toku dana, međutim, u njoj se uvek osećamo prijatno i sigurno.\n12. 05. 2022. u 15:46\nPredsoblje za idealnu dobrodošlicu u vaš dom\nPREDSOBLJE nije samo usputni prolaz kojim se krećemo u žurbi, već je ambijent doma koji ostavlja snažan prvi utisak na svakoga ko u njega uđe.\n21. 04. 2022. u 12:34\nTabure – malo mesta, puno estetike\nSITNIJI komadi nameštaja, koji u prostor unose estetiku, ali i dodatni komfor, jako su važni pri uređenju doma.\n08. 04. 2022. u 10:00\nKreirajte svoju oazu za čitanje\nUkoliko ste ljubitelj čitanja sigurno da bi vam značilo da za te, vama posebne, trenutke imate izdvojen deo u svom domu.\n30. 03. 2022. u 15:28\nKomode – praktična i privlačna dopuna svakom ambijentu doma\nPri odabiru komadnog nameštaja za dom veoma je važno da bude praktičan i funkcionalan, ali i da bude privlačne estetike i da se uklapa u stil ostatka enterijera doma. Spoj ovih opravdanih zahteva zadovoljava komoda, koja je izuzetno praktičan komad nameštaja i važana je dopuna svakom domu, ali i sjajan način da ambijentima date pravu estetsku završnicu.\n24. 03. 2022. u 13:34\nOdaberite idealan garderober za vašu spavaću sobu\nAMBIJENT spavaće sobe je nezamisliv bez udobnog kreveta, a ono što nam je pored njega izuzetno važno je i garderober po meri naših potreba.\n18. 03. 2022. u 11:44\nKako da dekoracijom unesete toplinu u svoj dom\nDekorativni detalji su deo svakog savremenog doma, ali je izuzetno važno da prilikom njihovog izbora uzmete u obzir i to da oni mogu uneti posebnu energiju u ambijent, pojačati željenu atmosferu ili emociju, ali i istaći vaš lični pečat.\n11. 03. 2022. u 08:31\nDoživite prirodu kroz zemljane tonove u domu\nUkoliko razmišljate o pravom izboru boja koje će osvežiti vaš dom, imajte na umu da su u poslednje vreme u uređenju enterijera ponovo u trendu zemljani, prigušeni oker i terakota tonovi. Oni su inspirisani najraznovrsnijim pejzažima prirode, a suština je u njihovim prigušenim nijansama koje se stapaju sa prirodom, stvarajući mirnu i uzemljenu šemu boja enterijera.\n03. 03. 2022. u 16:29\nRetro stil za osveženje enterijera\nTREND koji je poslednjih godina veoma aktuelan u dizajnu enterijera, a vole ga i mlađe generacije, jeste retro stil.\n13. 01. 2022. u 16:36\nTrend kombinovanja metala u dizajnu enterijera\nTrendovi u dizajnu enterijera često se menjaju.\n05. 01. 2022. u 14:47\nPraznična dekoracija koja će utopliti vaš dom\nNOVOGODIŠNJI i božićni praznici uvek su povod za radost i porodično okupljanje, a ono što takođe doprinosi dobrom raspoloženju i toplini doma jeste praznična dekoracija. Najvažnije je da budete inspirisani i da vaša kreativnost zablista u punom sjaju i pokrene prazničnu čaroliju.\n24. 12. 2021. u 14:15\nAsimetrija za osveženje enterijera\nPreviše simetrije u uređenju doma ponekada može biti bezlično, pa je zbog toga dobro uzeti u obzir asimetriju kao vodeći princip u dizajniranju doma.\n17. 12. 2021. u 14:16\nUdoban nameštaj je najbolji izbor za dom\nJedan komad nameštaja često je dovoljan da promeni celokupan ambijent pa je iz tog razloga važno da veliki komadi nameštaja, koji uglavnom zauzimaju centralno mesto u prostorijama, budu smisleno odabrani. Najčešće ih biramo po estetici, ali treba obratiti pažnju i na to kako se uklapaju u prostor.\n12. 11. 2021. u 10:01\nNameštaj iz Srbije sve traženiji\nPOSLEDNJIH godina na tržištu se sve više prepoznaje potreba za domaćim proizvodima u različitim oblastima.\n04. 11. 2021. u 15:00\nPraktični klub stolovi za vaš dnevni boravak\nNEZAOBILAZNI komad nameštaja koji doprinosi karakteru dnevne sobe i uglavnom je smešten u centralnom delu prostorije je klub sto.\n29. 10. 2021. u 14:37


Na Kosovu uhapšeno šest osoba u akciji Euleksa i policije | Radio Kosovska Mitrovica\nNa Kosovu uhapšeno šest osoba u akciji Euleksa i policije\n27. April, 2016 13:50 |\nKosovsko specijalno tužilaštvo saopštilo je da je danas na Kosovu uhapšeno šest osoba osumnjičenih za organizovani kriminal, kojim su oštećeni budžet Kosova i srpske porodice sa Kosova.\nOperacija pretresa i hapšenja sproveli su zajednicki policije Euleksa i policije Kosova.\nOko 350 policajaca vršilo je pretres na 42 lokacije u vezi sa 40 osumnjičenih u tekućoj krivičnoj istrazi.\nŠest lica je uhapšeno u toku operacije i pojaviće se pred Osnovnim sudom u Prištini, navode iz kosovskog Specijalnog tužilaštva.\nIstraga je u vezi sa organizovanom kriminalnom grupom većih razmera, koja je bila aktivna od 2006. godine, a koju čine građani Kosova i Srbije, i koju predvodi Azem Sulja, precizira se u saopštenju.\nČlanovi organizovane kriminalne grupe sarađivali su, svako sa posebnom ulogom, kako bi oštetili Kosovo za društvenu imovinu čija se vrednost procenjuje na 30 miliona evra, kroz kriminalne aktivnosti među kojima su falsifikovanje zvaničnih dokumenata i davanje mita javnim službenicima.\nOštećene strane su državni budžet Kosova i srpske porodice sa Kosova, čije je pravo na zemljišne parcele zloupotrebila ova organizovana kriminalna grupa, dodaje se u saopštenju.\nZnačajan deo predmetnih zemljišnih parcela privremeno je zaplenjen na nalog sudije za prethodni postupak iz Osnovnog suda u Prištini 26. aprila. Cilj ovog procesa je, saopštilo je tužilaštvo, da se zemljište vrati u zakonsko javno vlasništvo, u prvoj instanci.\nSlučaj obuhvata krivična dela organizovanog kriminala, pranje novca, zloupotrebu službenog položaja, falsifikovanje zvaničnih dokumenata i davanje i primanje mita.\nNekoliko osumnjičenih u istrazi državljani su Srbije, sa boravkom u Srbiji, a u okviru istrage ostvarena je i efektna saradnja Tužilaštvom za organizovani kriminal u Beogradu, dodaje se u saopštenju.\nNalozi za hapšenje u vezi sa određenim osumnjičenim licima nisu izvršeni, pošto su u bekstvu ili se nalaze u inostranstvu.\nLider grupe, Azem Sulja, poslanik u skupštini Kosova, u ovom trenutku je u bekstvu.


Promocija prirodnih i kulturnih ljepota Bosne i Hercegovine u Skandinaviji: U martu čak 15 izložbi - Klix.ba\n3.3.2016. u 08:35\nAdis Tanović već dugi niz godina radi na Međunarodnom aerodromu Sarajevo u sektoru marketinga. Ovaj ekonomista je veliki zaljubljenik u fotografiju, a zbog prirode posla, u prilici je mnogo putovati. Zajedno sa svojom suprugom Lejlom, po zanimanju arhitekticom, Tanović je autor nekoliko turističkih vodiča, kao i putopisnih knjiga "Vodič kroz Sarajevo" i ''Fotomonografija Bosne i Hercegovine".\n"Za 8. mart svim damama u gradu Herning sam pripremio izložbu fotografija 'Prirodno i kulturno blago BiH' i power point prezentaciju fotomonografije Bosne i Hercegovine. Trenutno se u ovim gradovima radi masovna kampanja, putem medija i letaka, kako bi se što veći broj građana došao na promociju", navodi Tanović.\n"Cilj prezentacija, koje će biti održane uglavnom na engleskom jeziku je da promocijom kulturne baštine u gradove gdje dolazimo, donesemo jednu potpuno drugu sliku o Bosni i Hercegovini. Izložbe će biti obogaćene posebno naručenim ramovima koji će za ovu priliku doći iz Frankfurta", navodi Adis Tanović.\nturizam prirodna ljepota Adis Tanović


Gradonačelnica Visokog i Gradsko vijeće podržali mališane iz Roditeljske kuće - Akta.ba\n29.10.2019 07:43:12 / Izvor: Akta.ba\nGradonačelnica Amra Babić i predsjedavajući Gradskog vijeća Visoko, Bajro Fejzić sa saradnicima danas su posjetili roditeljsku kuću Udruženje "Srce za djecu oboljelu od raka u FBiH". Udruženje broji 400 članova, njihova misija je aktivna, trajna i cjelovita podrška djeci oboljeloj od raka i njihovim najbližim, a implementiraju je kroz unaprijeđene medicinske usluge za vrijeme i nakon bolesti, izliječeni i njihovi najbliži koriste napredne programe rehabilitacije i resocijalizacije. Tim povodom su uručeni pokloni i virman kojim je iz Budžeta Grada Visoko uplaćen iznos u vrijednosti od 10.000,00 KM, na račun Udruženja. Ovom humanom činu je prethodila aktivnost gradonačelnice Babić i Gradskog vijeća koja je u započela u februaru ove godine kada je grupa vijećnika Gradskog vijeća podnijela Amandman na Prijedlog Izmjena i dopuna Budžeta Grada Visoko za 2019. Godinu, da se stavka 614300 1.2.1. Transfer za klubove vijećnika u Gradskom vijeću od 28.000,00 KM ukine, a da se sredstva prebace na novu stavku "Pomoć za liječenje djece oboljele od karcinoma".\nTAGOVI: grad Visoko pomoć donacija novčana pomoć djeca oboljela od karcinoma\nGrad Visoko donirao 10.000 KM Roditeljskoj kući u Sarajevu


Muškarci manje plodni posle 35. godine?\nMuškarci su manje plodni posle 35. godine\nTim francuskih stručnjaka je došao do otkrića da verovatnoća za začeće bebe počinje da pada kod onih parova kod kojih partner ima više od 35 godina\nZanimljivosti 05.08.2013. - 12:20h Autor: Tanjug\nNovo istraživanje francuskih stručnjaka je pokazalo da nemaju samo žene biološki sat. Oni su analizirali više od 12.200 parova koji su se podvrgli lečenju neplodnosti i otkrili su da verovatnoća za uspešnu trudnoću počinje kod muškaraca da pada posle 35. godine.\nNaučnici su takođe otkrili, prenosi Moj doktor da su godine oca, kao i godine majke, blisko povezane sa smanjenjem broja trudnoća, kao i da se broj spontanih pobačaja povećava ako je otac stariji od 35 godina.\nDoktor Stefani Belok iz pariskog centra za asistiranu reprodukciju Elo (Eylau) kaže da se i ranije verovalo da je parovima kod kojih je muškarac stariji potrebno više vremena da začnu.\nStručnjaci su dodali da to otkriće ima važnu ulogu za parove koji žele da zasnuju porodicu. Oni su takođe istakli da bi tretmani poput "in vitro fertilizacije" trebalo da budu preporučeni parovima u kojima su muškarac i žena stariji od 35 godina.\n"Te metode, mada same po sebi nisu garant uspeha, mogu pomoći parovima u kojima je muškarac stariji da žena brže zatrudni, a čime bi se smanjio i rizik za spontani pobačaj", zaključila je dr Belok.\nIn vitro fertilizacija je postupak vantelesne oplodnje na klasičan način, koji se uglavnom sprovodi kod pacijentkinja čiji partneri imaju relativno dobar nalaz spermograma.\nMetoda se primenjuje kod parova gde postoji sterilitet, znači kod parova koji imaju uredne nalaze, a ne dolazi do trudnoće ili kod parova gde je uzrok steriliteta problem sa tubom.


Aerodrom „Nikola Tesla“ donirao računarsku opremu Gradu Valjevu - Valjevo\nAerodrom „Nikola Tesla“ donirao računarsku opremu Gradu Valjevu\nPosted by: REDAKCIJA VALJEVSKA POSLA in Valjevo 24. August 2018.\tComments Off on Aerodrom „Nikola Tesla“ donirao računarsku opremu Gradu Valjevu\nGeneralni direktor aerodroma “Nikola Tesla” Saša Vlaisavljević uručio je Gradskoj upravi Valjevo na poklon 10 računara. Kompjutere sa štampačima koristiće Opšta bolnica Valjevo, Dom zdravlja, OŠ “Miloš Marković” Donje Leskovice, Kancelarija za mlade i Gradska uprava.\nPrvi čovek grada dr Slobodan Gvozdenović zahvalio se na vrednoj donaciji koja će doprineti poboljšanju kvaliteta usluga zdravstvenih, kulturnih i obrazovnih institucija. Smatra da je ovo samo početak jedne izuzetne saradnje ka ostvarenju zajedničkih ciljeva.\n“Veliko mi je zadovoljstvo što mogu danas, da zahvalim direktoru Aerodroma “Nikola Tesla” u Beogradu, gospodinu Saši Vlaisavljeviću, na zaista jednoj lepoj i značajnoj donaciji, koja je stigla u Valjevo. Pretpostavljam i nadam se da je ovo tek početak buduće saradnje grada Valjeva i mene kao gradonačelnika sa tako jednom ozbiljnom i velikom institucijom kao što je Aerodrom. Mislim da je odabir ustanova za ovakvu jednu donaciju prilično bio strog, jer smo gledali da baš oni kojima je to neophodno i koji obavljaju odgovorne poslove i dužnosti, budu opremljeni na adekvatan način i da imaju kvalitetna sredstva za rad”, istakao je gradonačelnik.\nU ovogodišnjoj donatorskoj akciji Aerodroma “Nikola Tesla”, posle Majdanpeka i Donjeg Milanovca, Valjevo je izabrano za grad koji će dobiti računarsku opremu radi poboljšanja uslova rada u zdravstvu, kulturi i školstvu.\n“Aerodrom “Nikola Tesla” beleži svoje najbolje poslovne rezultate u poslednje četiri godine. Pre samo pet godina, 2013. profit je bio 115 hiljada evra, a sve ostale godine preko 25 miliona evra. Ovo je najbolja godina u istoriji Aerodroma i ove godine profit će sigurno biti preko 28 miliona evra. Prošlih tri-četiri godine bili smo značajni sponzori sportskih udruženja i takmičenja koja su se dešavali u fudbalu, košarci i vaterpolu. Menadžment je odlučio da u prošloj i ovoj godini više ulaže i više pomaže zdravstvu, kulturi i obrazovanju i u tom kontekstu smo danas ovde. Izabrali smo relevantne institucije koje će danas sa nama potpisati ugovor i ja vam želim da u dobroj nadi i veri koristite ova sredstva koja smo danas doneli”, rekao je Vlaisavljević.\nAerodrom "Nikola Tesla" Donacija Grad Valjevo Valjevo\t2018-08-24\nTagged with: Aerodrom "Nikola Tesla" Donacija Grad Valjevo Valjevo\nPrevious: Valjevo i dalje bez “klopke za polen”\nNext: Prva valjevska dečja likovna kolonija podrška stvaralaštvu dece i mladih


Morač gel - protiv celulita | Anekdotstory- anekdotstory.ru\nŠifra artikla: 8606011570499\nPrimenjuje se kao završni tretman i nanosi se masažnim pokretima od stopala preko kolena do glutealnog regiona. Nakon nanošenja sačekati 5 minuta da se gel upije. Morač gel sadrži u visokoj koncentraciji biološki aktivne komponente koji imaju produženo dejstvo na povećanje mikrocirkulacije i lipolize, kao i na poboljšanje strukture vezivnog tkiva. Etarsko ulje morača iz njegovog sastava oflaktornim putem stimuliše simpatikus i u sadejstvu sa kofeinom utiču na sagorevanje slobodnih masnih kiselina.\nU proizvodu je 32,8% aktivnih materija: rastavić, kesten, centela, bršljan, kofein, etarsko ulje morača, čili, kurkuma\nMorač gel se primenjuje kao završni tretman i nanosi se masažnim pokretima od stopala preko kolena do glutealnog regiona. Nakon nanošenja sačekati 5 minuta da se gel upije. Morač gel sadrži u visokoj koncentraciji biološki aktivne komponente koji imaju produženo dejstvo na povećanje mikrocirkulacije i lipolize, kao i na poboljšanje strukture vezivnog tkiva. Etarsko ulje morača iz njegovog sastava oflaktornim putem stimuliše simpatikus i u sadejstvu sa kofeinom utiču na sagorevanje slobodnih masnih kiselina.


Građani protestovali u Podgorici: Molimo, vozite oprezno - Vijesti.me\nSTRAH ZA BEZBJEDNOST U SAOBRAĆAJU\nGrađani su nosili transparente sa porukama "Uspori" i "Molimo, vozite oprezno" Edit\nVladimir Otašević 5. oktobar 2016, 17:06 ažurirano 8. februar 2019, 14:39\nGrupa građana prošetala je danas od Capital Plaze do zgrade Ministarstva unutrašnjih poslova u Podgorici protestujući zbog sve češćih saobraćajnih nesreća koje se u posljednjem periodu dešavaju. Građani su nosili transparente sa porukama "Uspori" i "Molimo, vozite oprezno".\nDirektor "Alfa centra" Aleksandar Dedović kazao je da se problem sa saobraćejem mora rješavati sistemski.\n"Obišli smo Ministarstvo saobraćaja, MUP, Ministarstvo zdravlja i Ministarstvo prosvjete, kako bi animirali te institucije i nadležnu komisiju za bezbjednost u saobraćaju. Smatramo da kratkoročna rješenja koja se čuju u javnosti nijesu adekvatna. Problemi se moraju rješavati sistemski. Nije stvar represivnih mjera, mi moramo svi zajedno raditi na poboljšanju bezbjednosti učesnika u saobraćaju", rekao je Dedović.\nKristina Mihailović iz Udruženja “Roditelji” kazala je da se plaše za bezbjednost djece, ali i odraslih.\n“Svima nama je jasno na kojem smo nivou saobraćajne kulture i koliko vodimo računa o bezbjednosti u saobraćaju, sa posebnim akcentom naravno na djeci i generalno svim građanima”, kazala je Mihailović.\nDodala je da djeca moraju da se uče kako da se ponašaju i kako da postupe kada je saobraćaj u pitanju.\nuspori, protestna šetnja\n“I naša je odgovornost kao roditelja da ih od prvog momenta učimo da se ispravno odnose prema saobraćaju i da ih zaštitimo. Osim sistemskih rješenja o kojima su kolege pričale, sigurno i da represivne mjere moraju biti jedan od modela, odnosno načina kako da riješimo ovu problematiku”, rekla je Mihailović.\nDodala je da nekoliko događaja u saobraćaju od predhodnih dana ne mogu da ostave ravnodušnim.\n“Na žalost mi u Crnoj Gori moramo da čekamo da se ovako nešto desi da bi smo reagovali. Nedavno je bio i jedan slučaj kada je djevojčica iz Osnovne škole ’Oktoih’ stradala u naselju Zabjelo i kada su se roditelji okupili da zatraže veću bezbjednost i da prilazi školama budu što sigurniji. Ali na žalost nadležni nisu prepoznali to kao nešto na čemu bi trebalo raditi u skorijem roku”, kazala Mihailović.


«Gazpromneft-maziva» je potvrdila standarde upravljanja zaštitom na radu i zaštitom zdravlja na radu u svojim preduzećima — Gazpromneft Lubricants Ltd\nU decembru je DOO «Gazpromneft-maziva» prošao reviziju ponovne sertifikacije.\nKompanija je potvrdila usaglašenost sistema upravljanja zaštitom na radu i zaštitom zdravlja sa međunarodnim zahtevima ISO 45001 u oblasti razvoja, proizvodnje i prodaje maziva.\nMeđunarodni standardi ISO 45001: 2018 imaju za cilj integrisanje sistema upravljanja kvalitetom sa granskim zahtevima, potvrđujući sigurnost i kvalitet gotovih proizvoda.\nSistem upravljanja pomaže da se proizvodni procesi učine transparentnim za kupce i povećava konkurentnost kompanije. Međunarodni sertifikat priznaju najveći ruski i međunarodni partneri i isti povećava status preduzeća.\nKao rezultat revizije, kompanija je dobila međunarodni sertifikat o usaglašenosti, sertifikate o edukaciji zaposlenih, dozvolu za upotrebu potvrdnog znaka za kompaniju i unos podataka o uspešnoj sertifikaciji u jedinstveni registar sertifikata o usaglašenosti.\nReviziju je obavilo službeno telo za sertifikaciju proizvoda i usluga. Izvršena je revizija ponovne sertifikacije u skladu sa ISO 45001 za prelaz sa ranije izdate OHSAS 18001 i nadzorna revizija u kategorijama ISO 9001, ISO 14001 sa potvrđivanjem standarda sistema upravljanja kvalitetom i sistema upravljanja životnom sredinom u radnoj organizaciji.


Članovi GI Centralno Kosovo (Foto Centralno Kosovo)\nPredsednik ove inicijative je povodom završetka kampanje rekao da mu im drago da su neke političke opcije shvatile prioritete srpskog naroda koji živi na Kosovu ali da im nije jasno zašto se o nezaposlenosti, teškom materijalnom i duhovnom položaju i potrebi očuvanja identiteta Srba počelo pričati tek u poslednjim danima pred izbore.\n“Neke političke opcije imale su 10 godina da rešavaju ovaj problem pa su ga se setili tek sada. Članovi GI Centralno Kosovo već duže vreme upozoravaju na ove sistematske greške i pozivaju na njihovo rešavanje ali ih niko nije uzimao za ozbiljno do proglašenja izbora. Nadamo se da će oni koji pričaju o potrebi rešavanja ovih problema nastaviti da deluju u toj sferi i nakon izbora”, navodi Marković u saopštenju.\nNavode i da smatraju neozbiljnim deljenje, kako dodaju, ’’poklon paketića’’ socijalno ugroženim porodicama koje neko može da okarakteriše kao kupovinu glasova.\n“Mi ćemo pozivati na pomaganje socijalno ugroženih porodica sve vreme, a ne samo mesec dana pred izbore. Za nekoga bi bilo dobro da su Srbi sa Kosova kaktusi pa da ih zalijemo jednom u četiri godine i to onda kada im treba njihov glas. Ni članovima GI Centralno Kosovo nije bilo teško da naprave paketiće i predstave se spasiocima problema ljudi koji teško žive ali to nismo hteli da radimo”, dodaje se.\nSmatraju i da je “uslikavanje socijalno ugroženih porodica i javno prikazivanje njihovih fotografija i njihovog teškog materijalnog položaja” loše.\n“Da li su se svi oni zapitali kako će se osećati njihova deca u školi ispred svojih drugova sada kada su pustili u etar slike koje pokazuju njihov nezavidni materijalni položaj i uslove u kojima oni žive? “, navode iz GI “Centralno Kosovo”.\nIstiču i da će se GI Centralno Kosovo boriti da svaka porodica bude obuhvaćena nekim primanjem i da će to uspeti zahtevom da se višestruke plate koje primaju pojedinci razdele na porodice tj. prvenstveno na mlade bračne parove sa decom.\n“Naši prioriteti će uvek i sve vreme biti opstanak, bolji uslovi u školstvu, zdravstvu, poljoprivredi, socijalna pravda, poboljšanje ekonomskog standarda Srba i ostalih koji su rešeni da opstanu na Kosovu”, ističu u ovoj inicijativi.


Vučić oduševio BiH: Pomoćemo našim komšijama, potpuno je nebitno da li žive u FBiH ili RS\nHome Posljednje vijesti Vučić oduševio BiH: Pomoćemo našim komšijama, potpuno je nebitno da li žive...\nBeograd, 19.03.2020. - Predsednik Srbije Aleksandar Vucic obraca se javnosti, veceras u Palati Srbija u Beogradu. (BETAPHOTO/Predsednistvo Srbije/Dimitrije Goll/DS)\nPredsjednik Srbije Aleksandar Vučić izjavio je da BiH može računati na pomoć Srbije u vidu robe koja je deficitarna na evropskom i svjetskom tržištu.\nVučić je rekao da je danas razgovarao sa članom Predsjedništva BiH Miloradom Dodikom i da je RS i zvanično zatražila veliku pomoć Srbije, te potvrdio da će Beograd pomoći sve što i koliko može u lijekovima, medicinskoj opremi, mašinama i zaštitnim materijalima.\n“Dobili smo i nekoliko poziva iz Federacije BiH i od načelnika općine Goražde i nekih drugih ljudi, koji su zamolili pomoć i mi ćemo gledati u skladu sa svojim mogućnostima da ni na koji način ne ugrozimo potrebe i poziciju Srbije da pomognemo svim tim ljudima”, rekao je Vučić na konferenciji za novinare.\nOn je naveo da je od Srbije zatražena dozvola izvoza oko 30.000 tona pšenice za BiH, po 10 i pet tona kukuruza i soje i da će nešto biti poslato u brašnu, a nešto u pšenici.\n“U svakom slučaju, niko u BiH bez obzira u kom dijelu BiH živi ne samo da neće biti gladan već u potpunosti može da računa da će robu koja je deficitarna na evropskom i svetskom tržištu dobiti od Srbije”, poručio je Vučić.\nOn je napomenuo da će Srbija isto postupiti i sa Crnom Gorom i izrazio uvjerenje da će to biti moguće i sa Sjevernom Makedonijom za robe koje su kod njih deficitarne.\nVijeće ministara napokon popustilo! BiH ipak otvara granice za državljane EU,...\nOvo je BiH… Falsifikovanjem dokumenata do radnog mjesta čistačice u Domu...


Ruski ministar pozvao BRIKS da otvore pogone za preradu nafte i gasa - 23.05.2022, Sputnik Srbija\nMinistar industrije i trgovine Rusije Denis Manturov pozvao je države-članice BRIKS-a na saradnju u otvaranju zajedničkih pogona za preradu nafte i gasa, bez... 23.05.2022, Sputnik Srbija\nGovoreći o pitanjima biološke bezbednosti, ministar je naveo, da s obzirom na snažnu poziciju Kine i Indije u proizvodnji farmaceutskih proizvoda, zajednički napori mogli bi da promene ravnotežu snaga u svetu u razvoju inovativnih lekova i vakcina, a sve u cilju sprovođenja zajedničkih istraživanja o pretnjama po zdravlje i život građana Rusije.On je naveo i da su zemlje BRIKS-a već krenule ovim putem, uspostavljajući operativnu saradnju u borbi protiv pandemije.Ministar industrije i trgovine Rusije je tokom sastanka pozvao sve ministre zemalja-članica BRIKS-a na Međunarodni ekonomski forum u Sankt Peterburgu koji je planiran u junu.\nrusija, rusija – politika, ekonomija, denis manturov, briks, nafta, ruski gas, kriza u ukrajini\nMinistar industrije i trgovine Rusije Denis Manturov pozvao je države-članice BRIKS-a na saradnju u otvaranju zajedničkih pogona za preradu nafte i gasa, bez učešća spoljnih „nepouzdanih partnera“.\n„U poređenju sa brojnim drugim zemljama, mi smo, naravno, u mnogome zaštićeni od rizika, s obzirom na našu pouzdano izgrađenu saradnju u ovoj oblasti. Postoje velike mogućnosti da se naprave zajednički pogoni koji zadovoljavaju sve naše potrebe, bez učešća spoljnih, nepouzdanih partnera“, izjavio je Manturov na sastanku sa ministrima trgovine zemalja-članica BRIKS-a.\nGovoreći o pitanjima biološke bezbednosti, ministar je naveo, da s obzirom na snažnu poziciju Kine i Indije u proizvodnji farmaceutskih proizvoda, zajednički napori mogli bi da promene ravnotežu snaga u svetu u razvoju inovativnih lekova i vakcina, a sve u cilju sprovođenja zajedničkih istraživanja o pretnjama po zdravlje i život građana Rusije.\nOn je naveo i da su zemlje BRIKS-a već krenule ovim putem, uspostavljajući operativnu saradnju u borbi protiv pandemije.\nMinistar industrije i trgovine Rusije je tokom sastanka pozvao sve ministre zemalja-članica BRIKS-a na Međunarodni ekonomski forum u Sankt Peterburgu koji je planiran u junu.\nMinistar zdravlja Rusije: Potrebno je formirati medicinsko udruženje BRIKS-a\n11 Maj, 21:02


Osmo izdanje Ljetnjeg kampa za kamernu muziku - Ministarstvo vanjskih poslova Otvoriti u novom prozoru\nOsmo izdanje Ljetnjeg kampa za kamernu muziku\n06.08.2019 - Članak\nLjetnji kamp za kamernu muziku je jedinstven projekat na Balkanu posvećen kamernoj muzici i otvoren za sve muzičare iz zemlje, regiona i svijeta. Projekat je prvobitno realizovan 2012. godine od strane Ambasade SR Njemačke u saradnji sa Kulturno-informativnim centrom “Budo Tomović” i Umjetničkom školom za muziku i balet “Vasa Pavić”.\nOsmo izdanje projekta Ljetnji kamp za kamernu muziku okupilo je 35 polaznika i 11 mentora i saradnika, a na programu su bile oko 30-tak kompozicija za različite kamerne-instrumentalne ansamble čiji opseg seže od barokne do savremene muzike. Ovog ljeta imali smo privilegiju da predstavimo dvije premijere u Crnoj Gori: Sonata za kvartet klarineta srpskog klarinetiste i kompozitora Ante Grgina i Bachianas Brasileiras br. 5. za ansambl violončela i glas, brazilskog kompozitora Heitora Villa-Lobosa.\nZavršni koncerti učesnika Ljetnjeg kampa za kamernu muziku održani su 6. i 07. avgusta u Ministarstvu kulture na Cetinju i u KIC-u “Budo Tomović” u Podgorici.\nOd 2014. godine, KIC “Budo Tomović” je preuzeo organizaciju projekta i realizuje ga uz podršku Ministarstva kulture Crne Gore, Ambasade SR Njemačke i drugih partnera. Ovogodišnje izdanje Ljetnjeg kampa za kamernu muziku realizovano je uz podršku Glavnog grada, Ministarstva kulture, Ambasade SR Njemačke, Prijestonice Cetinje, Turističke organizacie Cetinje, Umjetničke škole za muziku i balet "Vasa Pavić" i Nacionalnih parkova Crne Gore.\nViše informacija, muzike, videa, fotografija i atmosfere sa prethodnih ljetnjih kampova možete pronaći ovdje.


EULEX raspoređuje dodatne snage na Kosovo￼ | Kosova.info\nDom|Vijesti|KOSOVO|EULEX raspoređuje dodatne snage na Kosovo￼\nEULEX raspoređuje dodatne snage na Kosovo￼\nRezervna policijska jedinica sastavljena od 92 pripadnika evropskih žandarmerijskih snaga iz Portugala, Francuske i Italije privremeno će biti raspoređena na Kosovu u narednim nedeljama, kako bi se ojačali kapaciteti postojeće Specijalizovane policijske jedinice Evropske unije za vladavinu prava na Kosovu (EULEX), saopšteno je iz ove jedinice.\nEvropske žandarmerijske snage su operativne, unapred organizovane, jake i brzo rasporedive interventne policijske snage.\nOčekuje se da će prvi tim rezervne policijske jedinice na Kosovo stići u ponedeljak, 14. marta.\nDodaje se da će ova rezervna jedinica pružati podršku EULEX-u u ispunjavanju zadataka, te da će kao druga instanca, ukoliko bude potrebe, reagovati kako bi obezbedila bezbednosno okruženje.\nPolicija Kosova je prva koja reaguje oko neke bezbednosne situacije, dok je EULEX-ova Specijalizovana policijska jedinica druga instanca za reagovanje na bezbednosne situacije na Kosovu i pruža stalnu podršku kapacitetima Policije Kosova za kontrolu masa i nemira kroz savetovanje i zajedničku obuku.\nNa Kosovu je prisutna i vojna misija NATO-a, KFOR koja predstavlja treću instancu za reagovanje na bezbednosne situacije na Kosovu.\n“EULEX-ova redovna specijalizovana policijska jedinica broji 105 poljskih policajaca stacioniranih u Mitrovici. Rezervna jedinica, koju je obezbedila EUROGENDFOR, sastoji se od 92 žandarma: 42 iz Portugalije, 28 iz Francuske i 22 iz Italije. Oni će biti smešteni u bazi za podršku EULEX-u, koja se nalazi u Kosovu Polju i biće pod komandom EULEX-a”, navodi se u saopštenju.\n“Raspoređivanje rezervne jedinice pokazuje odlučnost EULEX-a da nastavi da podržava stabilnost Kosova i doprinosi bezbednosti žena, muškaraca, devojčica i dečaka iz svih zajednica na Kosovu”, dodaje se u saopštenju.\nPrethodno je prošle nedelje širom Bosne i Hercegovine raspoređeno 500 dodatnih vojnika koji su pristigli u okviru pojačanja Evropskih vojnih snaga (EUFOR Althea).\nTada je saopšteno da je raspoređivanje rezervi i njihove opreme širom BiH, uključujući laka oklopna vozila, mera predostrožnosti i proporcionalna mera koja pokazuje odlučnost EUFOR-a da održi sigurno i bezbedno okruženje.\nDodatne snage EULEX-a i EUFOR-a na Kosovo i u Bosnu i Hercegovinu stižu nakon što je Rusija 24. februara izvršila invaziju na Ukrajinu.\nPolicija zapljenila veliku količinu municije u jednom baru u Prištini\nOglasili se iz Trusta povodom nove inicijative za povlačenje sredstava


SAD i Rusija o mogućim rešenjima u Siriji\nAmerička državna sekretarka Hilari Klinton i ruski ministar inostranih poslova Sergej Lavrov, danas u Sankt Peterburgu\nŠefovi diplomatija Sjedinjenih Država i Rusije razgovarali su danas u Sankt Peterburgu o situaciji u Siriji\nAmerička državna sekretarka Hilari Klinton razgovarala je danas u Sankt Peterburgu sa ruskim ministrom inostranih poslova Sergejem Lavrovom, uoči međunarodne konferencije o krizi u Siriji. Šefovi diplomatija dve zemlje nastojali su da prevaziđu nesuglasice u vezi sa planom za političku tranziciju u Siriji.\nPre tog sastanka Lavrov se distancirao od nacrta rezolucije Ujedinjenih nacija u kojoj se nagoveštava da će mir doći u Siriju samo ako predsednik Bašar al-Asad napusti položaj. Lavrov je rekao da tu krizu moraju da reše samo Sirijci i da Rusija, dugogodišnji saveznik Sirije, ne podržava mešanje sa strane.\nMeđunarodni izaslanik za Siriju, Kofi Anan, sazvao je za sutra u Ženevi sastanak predstavnika svetskih i regionalnih sila kako bi im izneo nove ideje za razrešavanje sirijskog konflikta. Diplomatski izvori u Ujedinjenim nacijama kažu da će Anan izneti plan za osnivanje vlade nacionalnog jedinstva u Siriji koji eksplicitno ne isključuje učešće sirijskog predsednika Bašara al-Asada već samo one ličnosti čije učešće bi moglo da potkopa stabilnost zemlje. Ruski ministar Lavrov potvrdio je Rusko učešće na toj konferenciji. Na tom sastanku neće biti predstavnika Sirije.\nOd početka krize u Siriji Rusija je odbijala da pozove Asada da se povuče sa vlasti.\nSirijske opozicione grupe saopštile su da neće prihvatiti nikakav plan za političku tranziciju koji ne predviđa odlazak Bašara al-Asada sa vlasti.\nAmerička državna sekretarka Hilari Klinton izjavila je tokom jučerašnje posete Letoniji da bilo kakvo rešenje za krizu u Siriji mora da bude u skladu sa međunarodnim standardima ljudskih prava, da predviđa vladu koja može da bude pozvana na odgovornost, vladavinu prava i jednake mogućnosti za sve Sirijce. Ona je dodala da Ananov plan pokazuje kako stići do tog cilja.


Radio DIR pita Vladu zašto njihovom novinaru nisu dali da uđe na konferenciju\nRadio DIR iz Rume uputio je pismo Vladi Srbije, Ministarstvu kulture i informisanja i Udruženju novinara Srbije u kojem je tražio da se Vlada izjasni zbog čega je njihovom novinaru onemogućeno da na konferenciji postavi pitanje i ukazao da se novinari prilikom postavljanja pitanja biraju selektivno.\n„Ovakav način rada kancelarije za saradnju sa medijima zaslužuje osudu javnosti, jer se time guši sloboda medija“, navodi se u saopštenju radija DIR.\nTa medijska kuća ukazala je da je 28. aprila njihovom izveštaču onemogućeno da uđe na konferenciju, iako je imao akreditaciju, i istakla da ako je izgovor to što su oni radio stanica, poslali su i dozvolu Agencije za privredne registre u kojoj se navodi da imaju i samostalna elektronska izdanja.\nRadio Dir upitao je i zašto se onda dopušta ulazak drugim medijima koji svoj program emituju kao televizijske i radio stanice.\n„Ko i zašto želi da deli medije, ko dozvoljava da neko bude privilegovan, zašto to radite i da li time gušite slobodu medija“, upitao je radio DIR.\nU saopštenju se ukazuje i da su 30. aprila uveče napadnuta dva novinara tog radija iz Kikinde dok su snimali prilog za radijsko uključenje, kao i da su to uradii simpatizeri Srpske napredne stranke.\n„Tražimo od Vlade Srbije i novinarskih udruženja da stanu u odbranu novinara koji nesebično i odano rade svoj posao i informišu građane širom Srbije“, navodi se u saopštenju.\n← Gutereš: Nezavisni medijii su protivotrov u pandemiji dezinformacija\nNova onlajn emisija NDNV-a za Svetski dan slobode medija →


source.ba | Naučnici: Muškarci primjećuju žene koje nose ovu boju\nPripadnici jačeg pola smatraju da su žene privlačnije u odjeći ove boje.\nZbog ovoga muškarci bježe od vas\nKad muškarci pate: Ove tri stvari im žene uskraćuju\nOvakve žene su afrodizijak za muškarce\nUkoliko želite da privučete pažnju muškaraca, obucite nešto crveno - poručuju naučnici.\nTim stručnjaka sa Univerziteta u Ročesteru dokazao je da pripadnici jačeg pola smatraju da su dame privlačnije kada nose nešto u ovoj boji, kao i da su oni spremniji da na njih potroše više novca i više se potrude da ih osvoje.\nStudija u kojoj su djevojkama na svake dvije nedjelje na profilnoj fotografiji u "Fotoshopu" mijenjali boju majice pokazala je da je najveće interesovanje za njih vladalo kada su bile u crvenom. Zaključak istraživača je da je to zato što smo kulturološki i istorijski naučeni da ovu nijansu povezujemo sa strašću, ljubavlju i požudom.


MVP pozvalo Vulina da Srbija prestane sa privođenjem i maltretiranjem crnogorskih poslanika - PORTAL REVIJE FOKUS\nMVP pozvalo Vulina da Srbija prestane sa privođenjem i maltretiranjem crnogorskih poslanika\n“Svima je jasno da privođenja i maltretiranja poslanika crnogorske Skupštine nisu mjera dobrosusjedskih odnosa i ne nailaze na odobravanje nikoga u političkom životu kako Crne Gore, tako ni Srbije, bez obzira na kom se dijelu političkog spektra nalazili. Privođenje poslanice Sekulić, čije je objašnjenje za posjedovanje tableta bromazepama jasno predočeno nadležnim organima, samo je jedno u nizu neprijatnosti koje su doživjeli crnogorski parlamentarci i parlamentarke, među kojima su: Vuksanović Stanković, Zoronjić, Jelušić, Ibrahimović, Šehović. To više ne može biti smatrano pukom slučajnošću ili spletom okolnosti”, piše u saopštenju\nPrivođenja i maltretiranja crnogorskih poslanika nijesu mjera dobrosusjedskih odnosa, saopštili su iz crnogorskog Ministarstva vanjskih poslova (MVP) i pozivali srbijanske vlasti da prestanu sa, kako navode, nekorektnim postupanjem prema crnogorskim poslanicima.\nMinistarstvo vanjskih poslova je saopštilo da će, kao i tokom dosadašnjih slučajeva zadržavanja crnogorskih poslanika, zatražti od zvaničnih organa Republike Srbije objašnjenje o jučerašnjem postupanju granične policije prema poslanici Dragici Sekulić i o tome će informisati javnost.\n“Svima je jasno da privođenja i maltretiranja poslanika crnogorske Skupštine nisu mjera dobrosusjedskih odnosa i ne nailaze na odobravanje nikoga u političkom životu kako Crne Gore, tako ni Srbije, bez obzira na kom se dijelu političkog spektra nalazili. Privođenje poslanice Sekulić, čije je objašnjenje za posjedovanje tableta bromazepama jasno predočeno nadležnim organima, samo je jedno u nizu neprijatnosti koje su doživjeli crnogorski parlamentarci i parlamentarke, među kojima su: Vuksanović Stanković, Zoronjić, Jelušić, Ibrahimović, Šehović. To više ne može biti smatrano pukom slučajnošću ili spletom okolnosti”, piše u saopštenju.\nIz MVP, prenosi rtcg.me, ističu da još jedno nekorektno postupanje na granici Republike Srbije prema crnogorskim poslanicima navodi na pomisao da se ovakav manir više ne može okarakterisati kao izdvojen ili sličan događaj.\n“Ministarstvo vanjskih poslova Crne Gore zbog ovog, kao i ranijih sličnih slučajeva poziva vlasti Republike Srbije i ministra unutrašnjih poslova Aleksandra Vulina da prestanu sa ovakvim činjenjem prema crnogorskim poslanicima. Dodatno, posebno zabrinjava činjenica da su pomenuti poslanici nosioci diplomatskih pasoša, što dodatno začuđuje i iznenađuje, posebno u situaciji kada zvanični organi naše zemlje u kontinuitetu ponavljaju poruku da Crna Gora smatra Srbiju prijateljskom zemljom, sa njom želi samo dobrosusjedske odnose i iskreno priželjkuje evropsku budućnost kako za svoje, tako i za građane ove bliske države”, zaključuje iz MVP.\nFoto: Zgrada Ministarstva vanjskih poslova (Twitter/gov.me)\nTags: crnogorski poslaniciDragica SekulićMinistarstvo vanjskih poslovanekorektno ponađanje\nPrethodna priča Tamara Nikčević: Hoće li Crnogorci nestati kao 8.000 Bošnjaka Srebrenice?\nSledeća priča Zastave Knjaževine i Kraljevine Crne Gore u spotu povodom Dana srpskog jedinstva, slobode i nacionalne zastave (VIDEO)\nGovor reisa Islamske zajednice BiH u Švajcarskoj izazvao lavinu negativnih komentara u BiH: Uvredljiv, sraman i skandalozan gest\nMarković: Nema dilema da će prva dionica autoputa biti završena do sredine naredne godine


Salkić nakon 11 pogodaka: Čeliću treba i treći golman (VIDEO) - tatabrada.tv\nSalkić nakon 11 pogodaka: Čeliću treba i treći golman (VIDEO)\nPosted on 08. 11. 2019. Updated on 18. 12. 2019. by RedakcijaKategorije:Ponos BH, Serijal "I ovo je BiH", Sport, Strogo Pozitivno, tatabrada tv\nAdnan Salkić preko noći je postao poznat. Zahvaljujući 11 golova postignutih u nedjeljnoj utakmici Druge lige Sjever Federacije BiH između Seone i Čelića brzo se našao na gotovo svim naslovnicama u domaćim medijima.\nIako se radi o nižem rangu, postići svih 11 pogodaka na bilo kojem nivou takmičenja je prava rijetkost, ali i umijeće. Napadač Seone se pobrinuo da njegovo dostignuće ostane upisano u historiji bh. fudbala, jer u zvaničnoj fudbalskoj utakmici do sada to niko nije uradio u cijeloj Bosni i Hercegovini. Inače, FK Seona je trenutni lider u ovom trećem po rangu takmičenju bh. fudbala i na dobrom je putu da se plasira u viši rang.\nFudbalski klub Seona je na svom terenu savladao FK Čelić rezultatom 11:0, što i nije toliko čudno s obzirom da se radi o duelu lidera i relativno slabog protivnika, ali jeste činjenica da je svih 11 golova postigao isti igrač. Fudbaler drugoligaša iz Federacije BiH Adnan Salkić ušao je u historiju bh. ali i svjetskog fudbala.\n“Ta utakmica je najuspješnija utakmica u mojoj karijeri… Mogu slobodno da kažem da u mojoj skromnoj karijeri nisam zamišljao da mogu ovako nešto da uradim… u tom trenutku nisam ni brojao golove, drugi su brojali… Mogu samo da kažem da sam ponosan na svoje suigrače koji su mi omogućili da ponesem epitet igrača sezone“, rekao je Salkić za Tatabrada.tv., te dodao kako nije znao za trenutni rekord od 16 golova u jednom meču.\nZvanično, rekord sa najviše pogodaka na jednom fudbalskom meču, čak 16, drži Stefan Saniso koji je to učinio na meču francuskog kupa 1942. godine.\nPrema dostupnim podacima koji obuhvataju najviši rang takmičenja u svjetskim ligama i takmičenjima profesionalnih fudbalera samo još jedan fudbaler, Džon Petri iz Arbrouta je postigao 13 golova na utakmici škotskog kupa protiv Bon Akorda koju je njegov tim dobio 36:0. Zanimljivo, Salkić je nadmašio i legendardnog brazilskog fudbalera Pelea. Santos je 21. aprila 1964. godine savladao Botafogo istim rezultatom kao Seona goste iz Čelića – 11:0, a Pele je tada postigao “samo“ osam golova.\nSalkićev rekord od 11 postignutih golova zasjenio je i nekoliko rekorda u evropskim ligama, a njegove rekorde uspjela je vidjeti samo nekolicina navijača. Za sljedeću utakmicu protiv Odžaka, Salkić je svojim navijačima poručio da prisustvuju još jednoj pobjedi Seone: “Poručio bih prije svega našim navijačima da dođu u nedjelju, kada igramo utakmicu pretposljednjeg kola sa ekipom Odžaka, da budu naš 12. igrač i da uživaju u utakmici sa nadom da ćemo mi pobijediti i ostati na prvoj poziciji tabele Druge lige FBiH Sjever.”\nŠto se duela protiv Čelića tiče, Salkić, koji inače radi kao profesor Tjelesnog i zdravstvenog odgoja u jednoj školi u Srebreniku, mrežu gostiju pogađao je od 3. do 86. minuta, 10 golova postigao je iz igre, a jedan sa 11 metara. U razgovoru za Tatabrada.tv je rekao kako su ga njegovi učenici u školi dočekali gromoglasnim aplauzom.\nKako se razvila ljubav prema fudbalu, kada je počeo sa svojim prvim treninzima, ko su mu uzori od poznatih svjetskih fudbalera, a ko najzahtjevniji protivnik, te šta bi poručio mladima koji se žele baviti fudbalom, otkrio nam je Salkić u razgovoru za televiziju Tatabrada.\nCijeli intervju sa najboljim strijelcem Druge lige FBiH Sjever pogledajte u videu ispod.


Moje telo tvoje delo\nAktovi koji se nalaze u Likovnoj zbirci Narodnog muzeja Zrenjanin većinom pripadaju upravo grupi studija. Prilikom pregleda i odabira, nameće se utisak raznolikosti, što po odabranom izražajnom sredstvu, što po formatu, kvalitetu i, posebno, po ličnom ophođenju autora prema samom crtežu, odnosno slici. Preovlađuju tradicionalna crtačka sredstva (olovka, mastilo, tuš, kreda, ugljen), te slikarska poput ulja i akvarela.\nMlinovi na području Srednjeg Banata\nU radu su predstavljeni rezultati izučavanja mlinova i njihovog značaja u širenju industrijalizacije na teritoriji Banata. Pažnja je posvećena mlinovima koji su se nalazili na području današnjeg Srednjobanatskog okruga, koje je u nadležnosti Narodnog muzeja Zrenjanin.\nCrna Bara - Prkos\nArheološko nalazište Prkos – Crna Bara je već duže od pola veka poznato u stručnoj literaturi. Iskopavanja na tom lokalitetu, sprovedena u prvoj polovini 20. veka, nakon dve kratke istraživačke kampanje u ratnim uslovima, bila su skromnog obima. Njihovi rezultati su, međutim, nadmašili sva očekivanja istraživača, jer je utvrđeno da je Prkos višeslojno praistorijsko nalazište i srednjovekovna nekropola.\nSrednji Banat u Velikom ratu\nPosle atentata u Sarajevu, u krajevima Austrougarske u kojima su živeli Srbi, došlo je do provale silovite mržnje. Ona je bila podsticana i organizovana od austrougarskih vojnih i policijskih organa. To se dešavalo i u Vojvodini, (celom i srednjem Banatu) kao i u Velikom Bečkereku. Formalni oslonac za teror nad banatskim Srbima, kao i u drugim delovima Austrougarske, bio je Zakon o izuzetnim merama u slučaju rata.\nKolekcija ćilima Etnološkog odeljenja Narodnog muzeja u Zrenjaninu formirala se i nastajala uporedo sa osnivanjem samog Muzeja i Etnološke zbirke unutar njega. Iako je Muzej osnovan 1906. godine, prvi konkretniji, pisani podaci vezani za Etnološku zbirku potiču iz 1913. godine. Naime, te godine je Friđeš Grinbaum, sin velikobečkerečkog trgovca i kolekcionara Vilmoša Grinbauma, poklonio Županijskom muzeju deo kolekcije koju je ova porodica godinama prikupnjala sa istančanim ukusom. Među poklonjenim predmetima našla su se i četiri starinska ćilima\nOd oko 10 000 ptičjih vrsta koje danas poznajemo, skoro 6 000 vrsta spadaju u ptice pevačice. Uz ovaj ogroman broj dolazi još i neverovatna raznovrsnostu građi i opštem izgledu, tako da je gotovo nemoguće dati opšti opis ptica pevačica. Ni u jednom drugom redu ptica nema toliko podvrsta koliko kod pevačica, što je znak da se vrste još nisu potpuno formirale.\nNa raskršću - Hrišćanski sakralni predmeti iz Arheološkog odeljenja i Zbirke primenjene umetnosti muzeja Zrenjanin\nProjekat„Na raskršću“ nastao je kao plod saradnje između Arheološkog odeljenja i Zbirke primenjene umetnosti Narodnog muzeja u Zrenjaninu. Ciljevi projekta, koji su zacrtani još sredinom 2016. godine, bili su da se široj i stručnoj javnosti predstavi, u vidu izložbe, više desetina predmeta iz domena verske kulture u rasponu od IX do XX veka.\nStalna postavka primenjene umetnosti\nIstorija razvoja fonda Primenjeno-umetničkog odeljenja poklapa se sa nastankom Narodnog muzeja 1906. godine. Inicijativa je potekla 1903.g. od Mađarskog kulturnog društva u Velikom Bečkereku, današnjem Zrenjaninu. Tada je zaključeno da se prikupljanjem poklona otvori muzej zasnovan na koncepciji institucije kompleksnog zavičajnog karaktera kojom se pokriva, proučava i prezentuje zavičajna kultura u svim svojim segmentima. U nastanku je fond primenjene umetnosti bio sastavna celina sa likovnom galerijom i predstavljao je jedinstveno Umetničko odeljenje. Do odvajanja u posebno odeljenje je došlo tek osamdesetih godina XX veka.\nKatalog je nastao kao rezultat istraživačkog rada autorki i sastoji se iz nekoliko segmenata, kroz koje će publika imati priliku da se upozna sa detaljnim istorijatom zrenjaninske bioskopske kulture kroz čitav jedan vek, počev od prve projekcije u Velikom Bečkereku 1898. godine do današnjih dana – od putujućih bioskopa do prerastanja u institucije kulturnog i zabavnog karaktera.\nKatalog mozete pogledati na sledećem linku\nKustos - etnolog\nNastavak projekta digitalizacije predmeta iz kolekcija Narodnog muzeja Zrenjanin\nNarodni muzej Zrenjanin i Vikimedija Srbije nastavljaju saradnju i u 2019. godini. Vikimedija Srbije je za potrebe realizacije projekta, Narodnom muzeju u Zrenjaninu, ustupila profesionalni grafički skener A3 formata, koji će služiti za digitalizaciju predmeta iz zbirki muzeja.\nU mesecu u kojem čekamo da kalendarski stigne zima eksponat koji predstavljamo je kaljeva peć iz Zbirke primenjene umetnosti Narodnog muzeja Zrenjanin.\nFotografija dobrovoljaca u srpskoj vojsci od 1916–1919\nEksponat meseca novembra je fotografija dobrovoljaca u srpskoj vojsci od 1916–1919. godine koja se nalazi u prvoj prostoriji stalne postavke odeljenja Novije istorije NMZ. U ovoj prostoriji prikazan je ekonomski, društveni, politički i kulturni život našeg grada i srednjeg Banata, u periodu od Austro-Ugarske nagodbe pa do početka Drugog svetskog rata.


Uništeno 198 zaraženih goveda - AgroSmart\nU Srbiji je do danas uništeno ukupno 198 grla zaraženih virusom koji izaziva bolest „kvrgave kože“, dok je naknada isplaćena vlasnicima za 56 uspavanih goveda i oni su dobili više od šest miliona dinara, izjavio je danas savetnik predsednika Vlade Srbije Dragan Glamočić.\nOn je agenciji Beta kazao da se trenutno za 180 grla u Srbiji sumnja da je zaraženo tom virusnom bolešću koja se ne prenosi na ljude i isključivo napada goveda.\n„Vakcinacija goveda na području koja su proglašena zaraženim sa 50.000 vakcina koje je odobrila Evropska unija još nije počela zbog tehničkih problema, ali te vakcine su stigle i očekujemo da će vakcinacija početi od subote 25. juna“, naglasio je Glamočić.\nGlamočić koji je i predsednik vladinog Operativnog štaba za koordinaciju primene mera za sprečavanje, suzbijanje i iskorenjivanje bolesti kvrgave kože (nodularni dermatitis), dodao je da je nabavljeno još 400.000 vakcina i da bi od naredne nedelje trebala do počne vakcinacija i tim dozama.\nGlamočić je naglasio da je dobro što je bolest za sada stavljena pod kontrolu i što se ne širi, podsetivši da je u tri okruga proglašena zaraza bolesti „kvrgave kože“ i to u Pčinjskom sa 306 grla, Zaječarskom sa 47 grla i Jablaničkom sa 25 grla, a ugroženo je 57 gazdinstava.\nOn je ponovo apelovao na farmere u Srbiji da ukoliko kod goveda primete znakove bolesti „kvrgave kože“ odmah prijave nadležnoj veterinarskoj stanici kako bi moglo da se brzo reaguje, naglasivši da period inkubacije te zarazne bolesti traje 28 dana.\nPrema njegovim rečima stočari ne treba da se boje štete zbog ubijanja životinja, jer će dobiti nadoknade za koje je Vlada Srbije već obezbedila novac.\nMinistarsto odbrane Srbije formiralo je Koordinacioni tim Uprave za vojno zdravstvo i Operativni tim Centra veterinarske službe za praćenje i suzbijanje širenja bolesti goveda „kvrgava koža“, a 20 oficira vojne veterinarske službe sa pripadnicima MUP-a i civilnim veterinarskim inspektorima kontrolisaće promet životinja na terenu.\nTimovi su formirani na osnovu zahteva Operativnog štaba za koordinaciju primene mera za sprečavanje, suzbijanje i iskorenjivanje nodularnog dermatitisa, a sarađuju sa Upravom za veterinu Ministarstva poljoprivrede i zaštite životne sredine.


Dozvole za rad stranaca – ZSTAX\nutorak, 13. novembra 2018. / Objavljeno u Pravilnici i propisi\nObjavljen je novi Pravilnik o dozvolama za rad („Službeni Glasnik RS“ br. 63/2018) u vezi sa primenom Zakona o zapošljavanju stranaca i najnovijim izmenama. Pravilnik je u primeni od 25. 8. 2018. godine.\nPravilnikom se bliže propisuju način izdavanja i produženja dozvole za rad, način dokazivanja ispunjenosti uslova i potrebna dokumentacija za pribavljanje radne dozvole i oblik i sadržina dozvole za rad.\nNajbitnije novine se vezuju za test tržišta rada koji se može započeti najranije 60 dana a najkasnije 10 dana pre dana izdavanja dozvole za rad, i za neophodnu dokumentaciju koju je potrebno dostaviti Nacionalnoj službi za zapošljavanje u postupku pribavljanja radne dozvole.\nU vezi sa dokumentacijom, jedna od najbitnijih novina jeste da kod podnošenja zahteva za radnu dozvolu za kretanje u okviru privrednog društva Nacionalna služba za zapošljavanje vrši uvid u APR Republike Srbije i utvrđuje da li je pravno lice koje upućuje stranca po osnovu kretanja u okviru privrednog društva osnivač pravnog lica iz Srbije. Ukoliko nije, zahteva se dodatna dokumentacija koja dokazuje povezanost pravnog lica iz inostranstva i pravnog lica iz Srbije ili se zahtev odbija.\nTakođe, uz svaki zahtev za radnu dozvolu neophodno je dostaviti overene kopije pasoša fizičkog lica (prve strane i strane sa odobrenim privremenim boravkom).\nPoreske vesti – mart 2019\nNova mišljenja Ministarstva finansija – avgust 2017\nNova mišljenja Ministarstva finansija – maj 2017


Tanjug 5. decembra 2021. 12:34\nTEHERAN – Nespremnost Sjedinjenih Američkih Država da ukinu sve sankcije Iranu glavni je, kako je naveo visoki neimenovani zvaničnik iranskog Ministarstva spoljnih poslova, izazov za oživljavanje nuklearnog sporazuma iz 2015. godine, javljaju danas iranski mediji.\nKako navodi agencija Rojters, indirektni razgovori između Vašingtona i Teherana o ponovnom uspostavljanju nuklearnog sporazuma prekinuti su u petak, a obe strane su rekle da će se oni nastaviti sledeće nedelje.\n„Jasno je da je nespremnost Vašingtona da u potpunosti odustane od sankcija glavni izazov napretku pregovora“, rekao je neimenovani iranski zvaničnik, prenela je iranska novinska agencija Tasnim.\nKako je naveo zvaničnik, dogovor je na dohvat ruke, ukoliko američka vlada odustane od kampanje pritiska i ako evropske stranke pokažu fleksibilnost i političku volju u razgovorima, prenosi agencija Rojters.\nPregovori su nastavljeni posle petomesečne pauze izazvane izborom predsednika Irana Ebrahima Raisija.\nPrema tom paktu, Teheran je ograničio svoj nuklearni program u zamenu za ukidanje ekonomskih sankcija SAD, EU i UN.\nMeđutim, bivši američki predsednik Donald Tramp je odustao od sporazuma 2018. godine i ponovo uveo oštre sankcije Teheranu, što je navelo Iran da prekrši nuklearna ograničenja dogovorena u sklopu pakta.\nSkandal zbog pijanki kod Borisa Dzonsona tokom karantina u…\nLondon: Skandal zbog pijanki kod B. Dzonsona tokom karantina\nUbijen otmičar koji je držao četvoro talaca u sinagogi u…\nEksplozija u Mogadišu, ranjen portparol vlade Somalije


FP7 - Umrežavanje za preduzetnike i startape - Impact Hub Belgrade\nUmrežavanje za preduzetnike i startape\nPrijavom za mrežu preduzetnika postaješ deo mreže preduzetnika koji aktivno rade kako na svom biznisu tako i na ličnom razvoju. Ovo članstvo je komercijalnog tipa i sa njim imaš prioritetni i eksluzivan uvid u prilike, informacije i resurse od značaja ženama preduzetnicama. Mi na dnevnom i nedeljnom nivou na bazi potreba naše zajednice kreiramo sadržaj, stvaramo prilike i povezujemo različite resruse kako bi vama stovrili dobru i pozitivnu atmosferu za razvoj vašeg poslovanja.\nSa ovim članstvom imaš pristup našim nedeljnim radionicama namenjenim samo aktivnim članovima, pitching vežbama i networking događajima kao i pristup online modulima za razvoj poslovanja kreiranih posebno za naše članove. Uz ovo kroz našu mređu imaš pristup velikom broju drugih preduzetnika i preduzetnica, partnera, mentora, eksperata i investitora.\nNaše osnovno članstvo, kojim se prijavljuješ putem sledeće forme, je 15€+PDV mesečno i aktivira se na minimalni period od 6 meseci avansnom uplatom. Uplatu možeš vršiti i kao fizičko i kao pravno lice a po popunjenoj formi, u naredna 24 sata, konaktiraće te neko iz našeg tima oko sledećih koraka.


Kostić: Mnogo nam toga zavisi od utakmice s Kostarikom - PRess Serbia | PR PRess team\n“Idealno bi bilo da mi pobedimo, a ja postignem gol ili imam asistenciju. Svesni smo, ipak, da će nam biti jako teško, Kostarika je veoma čvrsta ekipa. Mi, opet, moramo biti koncentrisani sve vreme, jaki kao tim. Mnogo nam toga zavisi od ove utakmice, prva je i svakako najvažnija. Ukoliko pobedimo napravili bismo ogroman korak ka nokaut fazi”, rekao je Kostić, prenosi Fudbalski savez Srbije.\n“Uvek imam tremu, onu pozitivnu. Imaću je i sada, ali brzo ću je prevazići, biti maksimalno koncentrisan na dešavanja na terenu”, rekao je Kostić.\n“Imamo informaciju da su navijači iz Kostarike kupili više ulaznica, ali verujem da će mnogo ljudi biti uz nas. Znam da ulaznice nisu jeftine, ali voleo bih da osetimo podršku sa tribina. Biće tu moja porodica, biće Kragujevčana”, rekao je Kostić.\nTagovifudbal kostić press serbia srbija svetsko prvenstvo utakmica


Obeležen Dan oslobođenja Pančeva\nčetvrtak, 6. oktobar 2016. 14:14h\nPolaganjem venaca na spomen-obeležja narodnim herojima Olgi Petrov, Stevici Jovanoviću i Marku Kuliću u Gradskom parku, obeležen je 6. oktobar, Dan oslobođenja Pančeva u II svetskom ratu.\nPredsednik Skupštine Tigran Kiš čestitao je građanima, veteranima Drugog svetskog rata i njihovim potomcima Dan oslobođenja Grad Pančevo\nVence su položili predsednik Skupštine grada Pančeva Tigran Kiš, članovi Saveza udruženja boraca Narodno-oslobodilačkog rata, pripadnici Vojske Srbije, predstavnici Društva srpsko-ruskog prijateljstva i ostale organizacije i udruženja.\nPredsednik Skupštine Tigran Kiš čestitao je građanima, veteranima Drugog svetskog rata i njihovim potomcima Dan oslobođenja, dan kada su pre 72 godine antifašističke, partizanske snage i pripadnici ruske Crvene armije oslobodili naš grad od okupacije:\nDanas je posebno važno sećati se, obeležavati ovakve datume i nikada ne zaboraviti šta se ovde stvarno desilo pre 75 godina. Mi u Pančevu smo bili svedoci velikog stradanja, ovde imamo više spomenika gde je na hiljade naših sugrađana, Srba, Jevreja, Roma, nedužno ostavilo živote i našoj generaciji, mlađoj generaciji onih koji dolaze dužni smo da se tih žrtava uvek sećamo kako bismo znali da cenimo slobodu, nezavisnost i ovo što danas imamo, da nam se ne bi to desilo ponovo, poručio je Tigran Kiš.\nPredsednik Gradskog odbora SUBNOR-a Todor Stojanović rekao je da je 6. oktobar bio poslednji dan robovanja fašizmu i istakao da narod koji ne poštuje svoju prošlost, nema ni budućnost.\nZato ćemo 6. oktobar slaviti dok nas bude ijednog živog borca ili potomka, poštovalaca naših slobodarskih tradicija. Mi vas nikad nećemo zaboraviti, to je naša poruka onima koji su dali svoje živote, kao što je i njihova poruka bila „Borimo se i umiremo za bolji, lepši i pravedniji život onih koji dolaze za nama“. Mi ćemo nastaviti borbu za njihove i naše ideale, negujući i čuvajući jedinstvo našeg naroda i narodnosti osnovanih u Narodno-oslobodilačkoj borbi, rekao je on.\nPrisutne je pozdravio i predstavnik Ambasade Ruske Federacije u Srbiji Nikolaj Banatov i čestitao Dan oslobođenja Pančeva od velikog zla, događaj iz kog, kroz osvrt na istoriju i sećanje na narodne heroje, mlade generacije treba da izvuku pouku.\nDan oslobođenja Pančeva


NSinfo: Početkom 2021. premijum brendovi čokolade iz NS, stiže novi investitor, Aptivu treba još 900 radnika...\nPočetkom 2021. premijum brendovi čokolade iz NS, stiže novi investitor, Aptivu treba još 900 radnika...\nGradonačelnik Novog Sada Miloš Vučević održao je konferenciju\nza novinare, govorio je i o prvoj investiciji u Jugoistočnoj Evropi kompanije ''Beri Kalebo'', odnosno o izgradnji fabrike čokolade u Novom Sadu.\n- Dolaze sa investicijom od 50 miliona evra, zaposliće 100 lјudi, ali će i kooperante tražiti među domaćim privrednicima.\nPočetkom 2021. godine premijum brendovi čokolade i kakaoa će biti proizvedeni u Novom Sadu.\nNovi Sad je bio konkurentan drugim gradovima iz Srbije i region, a ovu investiciju smo dobili zahvalјujući podršci predsednika Srbije i Vlade. Imamo najavlјen dolazak i nemačke kompanije ''BMTS'' koja proizvodi turbo kompresore za automobile i peta je u svetu po proizvodnji. To je investicija od 50 miliona evra, zaposliće 445 radnika, od toga 50 inženjera u njihovom istraživačkom razvojnom centru. Trebalo bi da budu smešteni pored fabrike ''Lir'' u radnoj zoni Sever četiri – istakao je novosadski gradonačelnik i dodao da dobre vesti stižu i iz ''Aptiva'', bivšeg ''Delfaja'' koji će zaposliti još 900 radnika.\n- Ponosan sam na ove rezultate, na to što u naš grad žele da ulažu lideri u svojim oblastima i što nas vide kao dobro i sigurno mesto za ulaganje. Oni donose svoj novac, otvaraju radna mesta, plaćaju poreze, što će nam omogućiti da još više ulažemo u razvoj grada i bolјe uslove za život – zaklјučio je gradonačelnik Vučević i zahvalio se svojim saradnicima koji su stručno i operativno izneli pomenute, za Grad važne, projekte.\nfoto: Lucas Pezeta, Pexels\n... biznis, čokolada, ekonomija, fabrika, investicije, Novi Sad, posao, ulaganje


Granulić: Počinju pregovori o novom povećanju plaća medicinarima u RS – Dnevni list\n1 listopada, 2019 1 listopada, 2019 Dnevni list POVEĆANJE PLAĆA, RS\nPredsjednik Sindikata zdravstva i socijalne zaštite Republike Srpske (RS) Milenko Granulić najavio je nastavak pregovora o još jednom povećanju plaća za medicinare, a nakon što je od danas u primjeni odluka o povećanju cijene rada u zdravstvu sa 135 na 145 KM.\nTo povećanje plaća zdravstvenim radnicima, u prosjeku od 50 do 200 KM i više, je, kako je kazao, početak, jer zarade im dosad nisu mijenjane 11 godina, “što je jedan od razloga za masovni odlazak medicinara s tog prostora”.\n– Nakon 11 godina se pokazao određeni pomak i razumijevanje Vlade za poboljšanje materijalnog položaja radnika u zdravstvu – rekao je Granulić.\nPojasnio je da od januara 2020. godine očekuju novo povećanje plaća, ali to više neće biti linearno, već na način da se stimulišu radnici koji više rade, odnosno da se plaća satnica.\n– Veoma je teško bilo doći do potpisa na ovu odluku od povećanju cijene rada – rekao je Granulić na konferenciji za novinare i dodao da ne vidi razlog zašto predstavnici druga dva sindikata nisu potpisali tu odluku, jer se od 1. januara očekuje povećanje zarada za još pet posto i isto toliko krajem 2020. godine.\nNajavio je i razgovore o izmjenama zakona o plaćama u zdravstvu, a sindikat koji predstavlja traži da se njihove zarade i druga prava regulišu kolektivnim ugovorom.\n← Previous Vlada KS osigurala više od 2,4 miliona KM za infrastrukturne projekte u općinama\nU Turskoj privedeno 4.428 ilegalnih migranata Next →